Bagi murid kelas SMA, udeh saatnye bagi mereka bener-bener cari tau ape minat dan bakatnye mereka. Soalnye bagi beberape orang setelah lulus SMA, ye pilihannye mereka entu antara kuliah, ikut kursus, atau langsung kerja kan? Nah supaye kagak salah sambil langkah, kudu cari tau dulu ape minat dan bakatnye elu dan tentuin ape cita-citanye elu. Terus cari tau juga gimane cara buat ngecapai entu cita-cita. Misalnye kayak temen aye die pengen bener jadi wirausaha. Makenye die kuliah pengennye di jurusan terkait administrasi bisnis, manajemen bisnis, intinye yang berbau bisnis deh. Nah tapi nyatanye die kagak diterima di universitas mane pun. Die pun sedih bener ditolak entu universitas.


Direktur Perlindungan Kebudayaan Kemendikbud-ristek, Fitra Arda, mengatakannye bahwa pemerintah serius memecahkan masalah para pencari harta karun yang menemukannye benda cagar budaya, meski sulit. Sebab para pemburu mencari barang-barang yang diduga cagar budaya untuk 'mencari ganyeman'. "Ini yang harus diselesaikan, mereka harus dicarikan jalan keluar," kata Fitra Arda kepada BBC News Indonesia. Dalam setiap pertemuan dengan pemerintah daerah, die selalu menyarankan agar pemda membantu mencari mata pencaharian baru bagi para pemburu agar meninggalkan aksinye. Baginye, ntu adalah satu-satunye cara untuk menghentikan perburuan. Sebab die mengeklaim, sosialisasi kepada masyarakat sekitar lokasi situs yang diduga cagar budaya dan perangkat desa, sudah sering dilakukannye.


Masih di pasar kuno. Biasanya di pasar itu sering ada jagoan yang nyamperin pedagang satu-satu. Ada yang bilang duit keamanan, ada yang bilang duit sampah. Yang jadi masalah, orang-orang kayak gitu yang dateng bukan cuman satu orang. Dalem sehari, bisa 4 ampe 5 orang. Pedagang sadar kalo itu orang-orang sebetulnya preman yang mau malak. Waktu preman itu malak, ada pedagang yang langsung ngasih aja duitnya, lantaran kagak mau betengkar. Ada juga pedagang yang ngajak kompromi dulu. Preman-preman itu emang kagak sabaran, baru ditawar bentar udah langsung ngamuk ngancem pedagang. Yang bikin gedeg, kadang preman itu ngancem ama ngancurin yang ada di situ, bikin semuanya rungkad. Kalo udah kejadian begitu, petugas keamanan baru nongol.


Dari kecil, Orlando entu emang seneng bener sama yang namanye olahraga. Bergama olahraga udeh die coba dan pelajarin. Bahkan lebih dari satu olahraga yang bisa dikate die pro bener. Suatu hari pas pulang sekolah, Orlando iseng lewatin rute jalan pulang ke rumah yang kagak biasanye. Nah karena lewat rute yang beda, die pun nemuin beragam tempat baru yang sebelomnye die belom pernah liat. Pas udeh mendekati kompleks perumahannye, die nemuin suatu bangunan yang kagak terlalu gede, tapi entah kenape die tertarik buat cek ke entu tempat. Pas die buka, ternyate entu tempat isinye banyak bener alat-alat olahraga. Orlando pun kaget karena nemuin tempat di deket rumahnye yang lengkap sama beragam alat olahraga. Entu tempat kayak harta karun. Orlando pun seneng sekaligus kaget nemuin harta karun deket rumahnye.


Pernah juga pas SD kan zamannye lagi pada genit ya, lagi baru padr ngerasain tuh cinta monyet. Tapi, tiap kali aye demen ama laki-laki tuh kaga pernah tuh di bales. Pasti kalo aye demen ama laki-laki, tuh laki pasti demennye ama temen aye. Ampe pernah aye tiba-tiba panik karna surat cinta aye buat tuh laki nyang aye suka hampir aje dibaca ama temen deket aye. Eh untung aje kaga ampe dibaca, kalo ampe di baca bisa malu seumur idup kali. Karna kaga lama dari itu, tuh laki jadian ama temen deket aye. Pas tau berita itu aye langsung gemeter kaga ketolong trus rasanye berat banget buat nahan aer mata.


Dalam hal untuk ngedapetin sebuah penghargaan dibutuhkan usaha yang maksimal, usaha yang maksimal akan mendapatkan hasil yang maksimal. Setiap usaha yang diiringi doa InsyaAllah akan mendapatkan hasil yang maksimal tentunye atas izin Allah. Ketika kite berhasil ngedapetin ape yang kite mau pasti rasanye bahagia yang luar biasa, dan tentunye sangat bersyukur dengan ape yang Allah udeh kasih ke kita. Bahagia girang kaga bisa dijelasin dengan kata-kata rasanye pas dapet penghargaan dari sekolah karena dapetin nilai ujian tertinggi, yang didapetin piala, sertifikat dan piagam, rasanye bahagia bener dah. Rasanye girang bener dah liat orangtua kita bahagia ngeliat hasil yang kita dapetin.


Kalau kite mau gak mau harus meninggalkannye pendidikan karena kondisi-kondisi yang sangat genting memang kagak bisa teratasi lagi, kita tentu gapape mengambil ntu keputusannye, tetapi kalo sebaliknye ntu merupakan suatu kesalahan yang fatal bener. Saat itu keputusan berhenti bersekolah atau berkuliah tampak sebagai satu-satunye solusi, karena tiap ke kampus bawaannye pengen berantem sama orang, banyak orang sesama mahasiswa yang kaga die demenin. Die juga ngambil jurusan ntu kuliah terpaksa karena pilihannye orang tua. Awalnye die sering kaga masuk ke ntu kampus, sampe akhirnye kampus kirim surat peringatan ke rumah. Die udeh kaga bisa ngomong ape-ape lagi karena udeh ketauan sama orang tuanye kaga ke kampus. Kuliah tiap semesternye udeh dibiayai orang tua, jurusan kuliah juga pilihan sendiri bilangnye iye iye aje mau pas di pilihin orang tua, tetapi hengkang begitu aje. Seolah-olah pendidikannye sama sekali gak penting di mate die, die bilang mau dagang aje, seharusnye udeh tau mau begitu bilang aje dari awal. Kan kesianan orang tua, banyak anak mau kuliah tapi terhalang biayanye. Kelak waktu berjalan, die akhirnye agak menyesalinye. Sebab sekalipun latar belakang pendidikan bukan jaminan kesuksesannye, atau pengaruhnye pada masa depan kita juga gak bisa dipandang sebelah mata. Tapinye bisnis juga kaga gampang, apelagi kalo modalnye gede, yaudeh mau gimane lagi udeh di ambil ntu keputusan.


Dulu tuh Nyak ama Babeh kan sibuk jualan, karna saking sibuknye tuh jarang banget ngurusin rumah ampe. Udeh gitu kan tempat masak dagangan di rumah, jadi kan ngundang banyak tikus karna ada bae makanan nyang ketinggalan kan. Kalo kite kaga umpetin bumbu-bumbu juga abis tuh bisa diacak-acak tikus. Udeh gitu tikus tuh jorok, setiap nyolong makanan pasti die ninggalin kotoran dah tuh. Pokoknye tempat nyang dijamah ama tikus pasti die ninggalin kotoran, ampe cape kite bersihin kotoran tuh tikus. Mana baunya kaga karuan kalo kaga dibersihin. Sehari aje kite kaga saup tuh kotoran bisa numpuk tuh lama kelamaan trus baunye makin kaga karuan.


Pas entu hari Jum’at, aye bener-bener sibuk. Dari pagi aye ngerjain ini dan itu, baru selesai pas malemnye. Nah karena ade kebutuhan yang kudu aye beli, aye pun nekat pergi ke mini market walaupun hari udeh gelap karena emang udeh malem sekitar jam 8 atau 9. Nah entu mini market deket rumah aye, layaknye mini market pade umumnye, ya entu di pinggir jalan dan di depannye kayak ade lahan parkir atau tempat orang nunggu. Pas aye mau masuk ke lahan parkir entu, ade orang ngeludah sembarangan dan kagak ngeliat-liat lagi. Nyaris aje aye kena entu ludah! Walaupun cuma nyaris kena ludah orang laen, jelas aje aye jijik. Karena salah satu pemicu rasa jijik entu adalah hal yang keluar dari tubuh, salah satunye ludah.


Ade lagi nih cerita keteledoran aye, kali ini aye sendiri yang sembrono. Karna laki aye dines di luar kota, aye mutusin buat nginep di rumah Nyak. Pas terakhir aye pegih rupanye aye lupa tuh kalo masih ada nasi di magic com. Trus selama sebulan juga aye kaga pulang ke rumah. Trus pas nengok rumah kaget banget aye liat magicom udeh kaga karuan baunye. Nasinye ampe kering trus baunye kaga ilang. Udeh di cuci pake sabun ape juga kaga ilang-ilang. Mao masak nasi lagi juga bau busuk nasi nyang lama masih kecium. Akhirnye 2 minggu kaga aye pake ampe bau di dalam magicomnye ilang.


Udeh banyak peristiwa aye nyang bikin takut ama aer. Dari nyang hampir kayut di kali. Trus ada lagi gara-gara nyenur di got nyang arahnye menuju ke kali l, trus pernah juga hampir dijorokin pas lagi lewat kali. Mulai dari situ tuh aye kalo liat aer tuh bawaanye takut banget, soalnye mikirin kalo ampe nyebur trus kaga ade nyang nolongin bisa-bisa aye kaga selamet dah. Kalo ngeliat aer nyang deres juga kaya ada rasa takut terus ngebanyangin dah kalo aye ada di dalem aer nyang deres trus kaga bisa keluar dari situ. Pokoknye takut banget dah ama aer, trus ape aja nyang berhubungan ama aer.


Saban paginyah Ito sêlalu miluin kêlas TOEFL sèsi ngêdêngêrin jêm 07.00. Sêudah kêlas onoh sêlêsè, diah nyari gêgarêsan karna lapar. Ito gêgarês banyak pisan layaknyah porsi kuli. Lalu, lanjutlah kêlas TOEFL sèsi ngêbaca. Ujug-ujug pêrut Ito kêrasa ora ènak. Tapi, karna pêlajaran udah dimulè, diah awang pêgi kê jamban. Wayah dirinya udah ora tahan dêngan nyêri pêrutnya, Ito bilang kê têmênnyah, Diana, kalu diah pèngèn bèrak. Karna Ito masing ngêrjain soal, diah lanjut ngêrjain dulu sêmbari nahan nyêri pêrut. Tanpa sadar, têrnyata Ito dari tadi udah jongkok sêmbari nahan bèrak. Wayah sêmuah pokus ama soal, ujug-ujug, "Brot!" Ito kêntut gêdé pisan. Têmên di sampingnyah ngêliatnyah dan nanya "Êluh kêntut?" Têmên-têmênnyah langsung rèplèks kêtawa.


Tumannyah pêrusahaan ngasih pênghargaan kêpada karyawan atas prèstasi têrtêntu. Misalnyah, karyawan bisa nêmbus targèt pênjualan atau banyak ngêbantu gawèan unit bisnis laènnyah. Atas jêrih payah mêrèka, pêrusahaan ngasih pênghargaan nyang bêraneka macêm bêntuk ama nominalnyah. Sêbagè pênêrima, karyawan bakal ngêrasa girang dan sêcara otomatis bêrsedia bêgawè lêbih baèk. Êluh go bisa ngêmasupin pênghargaan onoh kê dalam daptar riwayat idupluh nyang bêrguna wayah ngêlamar gawèan baru nantinyah. Pêrusahaan sêcara objèktip ngêhargain karyawan nyang èmang udah bêgawè kêras sêmbari sêcara ora langsung ngasih kêsêmpêtan nyang laèn buat mêrbaèkin kinèrjanyah kalu pèngèn mêrolèh pênghargaan. Nyok, tingkatin kinêrja êluh dalêm bêgawè. Sêlaèn hasil gawèan ngêjadi maksimal, bakal ada pênghargaan juga nyang ngênanti êluh!


Perut Doel dari pagi ude kagak enak sebenernye. Rasenye begah, tapi kalo ditongkrongin di WC, kagak ade ape-ape nyang keluar. Mau ntu kentut ato berak sekalipun. Jadinye malah makin masup angin pekara bagian perut ampe bawah kebuke. Walopun begituh, Doel tetep mutusin buat berangkat kerje, biar kalo makin parah, ntar die ijin sakit aje. Terus, Doel ari enih juge kudu naek umum gegara mobilnye kagak masup aturan plat ganjil-genep. Jadilah die naek KRL buat ke kantornye. Di tengah jalan, gegara agak kedempet ame orang, Doel jadi ngerase lumayan anget dan tenyate bepengaruh ke perutnye nyang sekarang lagi kontaksi dan ujug-ujug, "DUUUUUUT," kentut kenceng bangat. Doel ngelirik ke sonoh ke marih cuman buat dapetin pakta kalo semue orang di KRL ntu tau bahwa die lah tesangka kentut tak berencana entu. Luar biase, Doel mao kabur dari KRL aje rasenye!


Kalo mau makan mendingan pilih-pilih tempat juga. Kalo tuh rumah makan udeh kite liat di luarnye jorok trus banyak dikerubungin lalet mending kaga usah jadi beli. Karna kan namanye orang jualan tuh pasti dikerubutin lalet yak, nah kalo tuh orang jorok pasti makanannye juga banyak kumannye. Suatu waktu aye pernah tuh beli makan di emperan trus ngeliat di pajangan lauknye ade kotoran lalet. Ngeliatnye aja udeh jijik kan, gimana mao kite makan. Mangkanye kalo mao makan diliat dulu tuh kondisi rumah makannye jangan asal makan nyang penting perut kenyang aje. Nanti makanannyr kaga seberapa tapi berobatnye malah lebih mahal lagi.


Ke tempat jagal ato momen Iduladha, bise jadi pembuktian orang ntu jijik ato kagak ame bau amis. Daging hewan seger, nyang baru bener dipotong, emang khasnye ame bau amis gegara masi kecampur darah. Cuman, beda ame darah, enih bau amisnye ade aroma-aroma dagingnye juge. Jadinye, baunye mala cenderung lebi nyengat ame khas. Orang-orang nyang jijik gegara nyium bau amis, biasenye suse bener toleransi ame bau amis beginian, soalnye bise kebawa bae ntu rasa jijik bahkan ampe pas daging ntu ude dimasak. Kalo liat ato nyicip ntu daging (nyang ude dimasak), bayangannye malah ke mane-mane, terus jadinye eneg ndiri gegara idungnye masi kebayang bau amis ntu daging.


Saat di pesta- pesta yang sistem ngegaresnye ngantri ntu butuh suatu kesabaran yang lebih apelagi kalo tamunye yang dateng bejibun. Maka dari ntu kite udeh harus biasain ngantri biar udeh kebiasa jadi kaga kaget. Sering terjadi serobot menyerobot saat mengambil ganyeman saat lagi di acara yang tamunye bejibun, dan sistem ngegaresnye prasmanan. Apelagi enyak-enyak yang serem, dan demennye nyerobot. Wah ntu sih serem banget dah, mendingan kite ngalah aje dan sabar daripade berantem cuma gara-gara ganyeman aje. Udeh gitu gedeknye lagi selain main serobot, ade juga yang mainnye dorong-dorongan, desek-desekan gitu dah, aduh rasanye nguji kesabaran banget, kadang sampe baju kite jadi kotor karena kena ganyeman.


Bagian otak manusia têrdiri atas tiga bagian, yakni nèokortèks (nyang ngêjadi pusat bêpikir manusia), sistim limbik, ama otak rèptil. Pas kita ngêrasa gugup, ngêri, cêmas, ama ngêrasa têrtêkên wayah mao pêntas, bagian otak nyang aktip adalah otak rèptil nyang gawènyah ngatur pêrnapasan, dêtak jantung, ama rèaksi fight or flight (adêpin atau lari dari hal nyang nyêbabin gugup). Sêmêntara sistim otak nyang bêgawè buat ngapal, bêlajar, ama mahamin sêgala inpormasi adalah bagian nèokortèks. Sêcara logika go bisa kita pahamin bahwa kalu kita ngalamin dêmam panggung, sêgala ingêtan nyang kêsimpên dalêm nèokortèks ngêjadi kêhambat buat kêluar karna aktipnyah sistim otak rèptil onoh.


Waktu sekolah sempet ikut jambore yang diadainnya di Cibubur. Semua yang dikerjain di sono serba bareng-bareng. Tidur, makan, sembayang, ampe mandi juga barengan. Pas awal-awal nyampe sono badan hawanya masih enek gara-gara dari perjalanan yang macet. Kagak lama, langsung nyari kulem, jaga-jaga kuatir muntah. Ama pengen kena aer juga biar seger. Jadi, langsung ngibrit ngajak temen buat ke kulem. Pas nyampe, langsung ke wesehnya. Masih sepi banget, terus kaget liat dalem weseh yang banyak tanah di dalemnya bekas bocah-bocah sebelomnya. Kondisinya semrawut banget, jijik ama bingung juga liatnya. Kagak jadi ngelanjutin ampe masuk ke dalemnya, soalnya ngeri sepatu ampe debel. Langsung ngadu ke abang kelas. Abis itu, bagusnya langsung dibersihin.


Dokter yang barusan nerangin soal serangan panik ke orang yang takut sekarat itu juga pengen nerangin gejala serangan panik yang bakal dirasain ama orang. Kata dokter, serangan panik itu bejibun gejalanya. Orang ngerasain ketakutan bakal keilangan kontrol badannya ampe ngerasain takut mati. Di waktu yang kagak jauh dari mikirin begitu, dia juga ngerasa bakal ada bahaya yang mau ngedatenginnya. Abis itu, jantungnya makin gementer, keringetan, sesek napas, di badan rasanya nyelekep. Di waktu kayak gitu, dia ngerasain dadanya ngebet, enek, palanya puyeng, ama kayak pengen pingsan. Gejala-gejala kayak gitu biasanya makin berasa muncak dalem itungan menit. Gara-garanya orang yang galamin serangan panik ini belom ketauan pastinya gara-gara apa. Bisa jadi keturunan, bisa jadi juga orang itu emang gampang stres. Kalo udah ngerasa kayak gitu, udah kagak bisa nanganin sendiri serangan yang dateng tiba-tiba, baeknya langsung dateng ke dokter.


Sêorang karyawan bêrnama Sabrina ora bisa ngêlupain kêjadian nêgangin nyang sêmpêt dialamin barêng rêkan gawènyah wayah pêrampok nyatronin agèn BRILink di Jalan R.A. Basyid, Labuhan Dalam, Tanjung Enang, Bandar Lampung. Mênurut Sabrina, pêrampokan nyang têrjadi pada Jumat, 4 Nopèmbêr 2022 sêkitar jêm 18.50 WIB onoh bêrlangsung cukup gasik. Wayah onoh, diah barêng rêkannyah masing bêrada di lokasi kêjadian. Ujug-ujug ada dua orang nyang ngêgunain sêpèdah montor ama makè hèlm sêrta maskêr ngêdatêngin agèn BRILink. Mêrèka bêpura-pura mao ngêlakuin transaksi dêngan jumlah gêdé. Dari mari, pêlaku ngêlaluarin sênjata api ama maksa karyawan nyêrahin duit nyang ada di kasir. Di bawah ancêman sênjata api, karyawan nurutin kepèngènan kêdua pêlaku pêrampokan onoh dêngan ngêluarin pêrsêdiaan duit di kasir. Duit sêjumlah 18 juta bêrhasil mêrèka ambil.


Panik adalah rèaksi nyang ora normal ama ora têrkêndali têradêp situasi nyang awalnyah nètral. Dalêm gangguan panik, sêsêorang ngalamin sêrangan ngêdadak ama sering ora bisa didantain dalêm bêntuk sêrangkèan simtom nyang ora ngènakin sêpêrti kêsulitan bêrnapas, jantung bêdêbar, ênêk, nyêri dada, ngêrasa sêpêrti kêsêlêk, kêcêkèk, puyêng, bêkêringêt, ama gêmêtêr. Sêlaèn onoh, ada juga gêjalan kêcêmasan nyang amat dalêm sêpêrti  tèror ama ngêrasa sêolah bakal mati. Dalêm praktik mèdis di sêluruh dunia, sêrangan panik ditanganin têrutama dêngan mètodè ama pêngobatan psikologis. Tèrapi prilaku kognitip nyang dikombinasiin ama inhibitor reuptake sèrotonin sêlèktip dianggêp sêbagè mêtodê pêngobatan nyang paling èpèktip. Tapi, udah kêbukti bahwa sêkitar sêpertiga pasièn dêngan sêrangan panik rèsistan têradêp pêngobatan. Orang-orang onoh têrus ngalamin sêrangan panik ama bêrbagè gêjala gangguan panik laènnyah, bahkan sêudah nêrima pêrawatan onoh.


Penyebab aye takut buat ke rumah sakit tuh karna dulu pas kena sakit demam berdarah aye dirawat di rumah sakit selama 1 bulan. Semenjak itu aye takut banget buat balik lagi ke rumah sakit, takut nanti lama lagi dirawatnye. Eh bener aje, penyakit nyang awalnye lambung trus aye diemin malah nyerang ke bagian empedu. Aye juga kaga tau bakalan gimana ceritanye bisa nyerang empedu, pokoknye sama si penyebabnye gara-gara makan sembrono. Akhirnye double tuh sakitnye, sakit di sebelah kiri gara-gara lambung ama sakit di bagian kanan gara-gara empedu. Penyakit di bagian empedu nyang aye alamin juga penyembuhannye lama, ada kali 3 bulan aye baru ngerasain enakan di bagian perut.


Orang-orang yang suka sering lupa waktu ketika bekerja sampe kadang suka lupa ngegares. Bahkan, waktunye istirahat pun diabaikan mereka. Walaupun bekerja bisa menghasilkan uang, namun ntu tidak akan bisa cukup membayar waktu yang telah di buang untuk dirinye sendiri dan orang tercinta. Ketika diri jatuh sakit, atau kehilangan orang tercinta karena kaga punya waktunye untuk memberinye perhatian lebih, barulah penyesalan datang. Oleh karena ntu, hindari penyesalan dengan selalu meluangkan waktu untuk diri sendiri dan keluarga. Seperti halnye kalo udeh ada pasangan, sisihkan waktu untuk ngobrol sama pasangan, ngegares bareng, atau jalan-jalan biar kite punya kualitas waktu yang baik, dan terjalinnye komunikasi yang baik.


Ngolah makanan kudu jadi peratian penting buat pembuat ato penjual biar kagak ade bakteri ato pirus nyang nempel di makanan nyang dijualnye. Enih artinye, kebersian jadi hal nomor atu nyang kudu diawasin ame penjualnye. Cuman, jaman karang, ade bae penjual kagak jujur nyang ngeirauin soal kebersian makanan nyang die jual. Sala atunye dengan kagak bikin prosesnya sesuai ame standar nyang berlaku. Enih juge kagak tejadi di atu jenis makanan aje, tapi macem-macem, dari roti ampe bihun juge ade. Kalo orang ngeliat care pembuatannye, nyang ade mereka kagak bakal beli ato jadi konsumen gegara ngerase jijik ame hasil makanan nyang dijual. Rase jijik ntu jadi bekel buat mikirin "mase depan"-nye kalo seandaenye belli ntu makanan, ye, bise diare, mual, munteh-munteh, ame kena penyakit laennye.


Empoknye aye pas entu kelas 3 SMA. Die punya PTN (Perguruan Tinggi Negeri) yang udeh die incer sejak lama. Jadi sejak die kelas 2 SMA, die bener-bener getol belajar dan ikut beragam les terkait mata pelajaran buat tes masuk entu PTN. Nah akhirnye tiba waktunye buat daftar di entu PTN jalur undangan dan die daftar di PTN yang die incer. Pas die udeh daftar, ternyata temennye die yang juara satu di sekolahan juga daftar di entu PTN dan jurusan yang sama. Jelas aje die ngeri bakalan kedepak. Tapi ternyate karena empok aye cerdik, die make taktik ngejadiin entu jurusan sebagai pilihan pertama, sedangkan temennye kagak. Akhirnye pas pengumuman penerimaan mahasiswa jalur undangan, ternyata empoknye aye yang dapet entu undangan. Die, aye, enyak, dan babeh aye seneng bener pas entu. Soalnye empok aye udeh ngincer entu PTN sejak lama. Jadi karena entu babeh aye pun ngebeliin empok aye laptop baru. Beuh, empoknye aye makin seneng bener dah.


Kalo udeh punye rase takut gegara tenggelem, mao ntu pengalaman ndiri ato ngeliat orang laen, emang kudu ade pelakuan khusus biar bise berani lagi. Ade beberape cara nyang bise dilakuin buat ngatasin ketakutan ntu. Petame, sering-sering ke wahana aer. Nyang lucu-lucu nyenengin bae dulu, kek kolam renang nyang ade buat bocah kecilnye. Kedue, sering-sering maen aer dan basahin dari pala ampe kaki, ato maen-maen di dalem kolamnye. Ketige, kalo udeh parah bangat, bise coba buat ngikut terapi. Macem-macem, ade hypnotherapy, ampe manpaatin obat-obatan psikotropika. Keempat, adepin ntu aer secare berani, ato kalo bahasa anak jaman karang, mah, secare jentel. Jan lupe buat nenangin diri biar kagak panik. Kelime, bise cobe nyebur-nyebur dikit di kolam nyang dangkal bari mulae belajar care berenang nyang bae dan bener. Terakhiran bangat, nyang penting, selalu minta temenin orang laen buat ngelakuin enih. Jan penah ndiri!


Sering banget kagak napsu makan. Padahal, kagak liat apa-apaan di dalem makanannya. Cuman, gara-garanya liat tukangnya bikin. Kayak beli gado-gado. Kalo udah jadi, kagak keliatan pegimana isian sayur ama yang laennya. Lantaran, udah ketutup ama bumbu kacangnya. Jadi saru aja. Cuman, kalo liat bikinnya, kadang kita liat sayurannya yang belom ke bumbu. Kayak sayurannya yang belom bersih. Ada juga yang keliatan jelas banget cabenya yang baru dianterin ama tukang sayur kagak dibilasin dulu, langsung jia ulek aja. Kalo ngeliat langsung gitu, jadi udah geli duluan. Belom lagi pas tau peralatannya yang asal aja jia bersihinnya. Kayak cuman dilap topo, kagak jia guyur ampe aernya ngalir.


Waktu entu si Dala hobinye manjat gunung. Die entu sering bener manjat gunung. Tapi suatu hari setelah die manjat gunung, badannye die entu sakit-sakit gitu. Si Dala nyangkanye mungkin kecapekan atau masuk angin aje. Eh tapi udeh mau 2 minggu lebih, entu sakit-sakit masih belom ilang. Akhirnye Dala pun ke rumah sakit buat periksa. Nah pas diperiksa lewatin beberape prosedur medis, Dala disuruh nunggu 3 hari dan bakalan dikabarin lewat telepon kalo hasilnye udeh ade. Beberape hari kemudian, Dala dikabarin udeh bisa ambil hasil periksanye sekarang. Nah Dala pun ketemu sama dokternye. Die kaget pas divonis sakit yang agak parah.


Kalo ditanya “apa setan itu ada?” Tiap orang punya jawaban yang laen. Ada yang percaya, ada yang kagak percaya. Cuman, kalo diadepin ama suasana serem, kayak sepi, peteng, ada suara aneh, terus tiba-tiba ada bau-bau aneh yang nusuk, tiap orang pasti begidik. Jadi, takut ama setan itu normal banget. Nah, ternyata banyak alesan orang bisa ngeri ama setan. Pertama, orang yang phasmofobia kayak yang kita omongin sebelomnya. Orang yang kayak gini ngerasa diawasin, denger suara-suara aneh yang bikin ngeri, ama pikiran sering ngadi-ngadi atawa mikirinn yang sebenernya kagak ada. Kedua, gara-gara keturunan atawa dari keluarga yang nurunin jadi penakut yang berlebihan. Ketiga, gara-gara lingkungan yang ngaru-ngaruin. Kalo kata ilmuwan, adanya setan itu masih diteliti lagi. Cuman katanya, magnet atawa arus listrik di bawah sadarnya manusia yang bikin orang ngerasain adanya orang atawa apa aja yang lagi ada di deketnya. Elektromagnetik lemah selama separapat ampe setengah jem ngebuat otak kita ngerasa ada seseuatu yang kagak keliatan ujudnya. Penelitian laen bilang kalo penampakan itu dateng hasil dari geterana frekuensi infrasonic yang lemah. Getarannya antara 19 ampe 000,1 hertz bisa nyebabin rasa enak ama ilusi liat setan. Kalo getaran suara di bawah 20 hertz biasanya suara yang ada di sekitar kayak dari alam atawa manusia. Pokoknya barang yang kentara mata.


Penyebab seseorang ntu mengalami rasa takut yang berlebihan bener pada hantu ntu bisa dikarenakannye bejibun hal. Mulai dari disebabkannye ntu oleh faktor traumatis pada saat masih kecil seperti misalnye nih ye pernah melihat langsung penampakan hantu, sering ditakut-takuti oleh orang-orang sekitar, pernah melihat orang lain ketakutan melihat hantu, hingga terlau percaya dengan hal-hal yang sifatnye ghaib. Dari beberape faktor ntu di atas, faktor traumatis lebih bejibun terjadi, dan menjadi pemicu seseorang terkena phasmophobia. Hal ntu dikarenakannye, trauma sangat sulit untuk dihilangkannye, dan biasanye bakal membekas hingga bertahun-tahun lamanye jika tidak diobati. Phasmophobia adalah salah satu jenis phobia yang bejibun dialaminye oleh anak-anak hingga orang dewasa.


Cella entu bocahnye cuek bener. Bahkan ade kalenye die keliatan galak, sadis, dan kagak peduli. Sifatnye  entu ke semua orang, termasuk ke sahabatnye. Sahabatnye waktu entu bikinin Cella kejutan ulang taon. Eh tapi karena Cella lagi dalem suasana hati yang buruk, die malah marah-marah karena Cella anggep temennye entu ganggu die. Sejak saat entu, mungkin sahabatnye Cella udeh makin kagak tahan sama sifat daan sikapnye Cella. Die pun akhirnye udeh ninggalin Cella. Cella sedih bener, entu bener-bener jadi penyelasan terdalem selama idupnye. Dari sekian banyaknye penyeselan dalem idup, hal entu bener-bener jadi penyeselan terdalemnye Cella, bahkan sampe detik ini deh.


Pada dasarnye manusia ntu memiliki rasa takut, dan hal tersebut bersumber dari awareness die yang akhirnye memunculkan antisipasi terhadap sesuatu. Namun, merujuk pada ketakutan yang kamu alami, perlu dilihat, dan analisa lebih lanjut apakah benar saat ntu kamu memang memiliki ketakutan yang berlebih ketika ada orang yang marah, atau pada dasarnye ada kemampuan dalam diri kamu yang belum berkembang sesuai dengan usia (kemampuan bertahan dalam situasi yang tidak nyaman). Apa yang bisa dilakukan ketika kita menghadapi orang yang marah? Selain merasa takut, kita perlu memahami mengapa orang tersebut marah dan ape yang disampaikan kepada kite sehingga ketika bisa memahami reaksi marah tersebut.


Suatu hari, Tila pulang dari sekolahannye. Entu hari panas bener. Setelah capek sekolah, olahraga, kerjain tugas kelompok bareng temennye, dan sekrang jalan kaki ke rumah di bawah panasnye matahari, bikin Tila pengen buru-buru sampe rumah. Nah tapi Tila pas jalan pulang ketemu bocah kecil nangis sendirian di deket pohon. Tila pun nanya kenape die nangis. Die bilang die kagak tau arah buat ke mini market. Akhirnye Tila anterin walaupun udeh capek. Eh pas di mini market, die ditawarin ikutan entu undian. Die pun awalnye ikutan tanpa berharap. Eh die kaget bener menangin entu undian. Nyok tolongin orang, barangkali kebaekan kite langsung berbales!


Pêrsalinan nyang dialamin pêngidap cryptic pregnancy sêcara pisik mirip ama pêrsalinan pada umumnyah. Pêngidapnyah ngalamin kontraksi nyang têrasa kèk kêram parah, sêmêntara lèhèr rahim ngêrêgang buat bisa ngêbrojolin orok. Sêtêlah sèrpiks ngêrêgang, awak juga ngêrasa pèngèn ngêdorong orok kêluar dari jalan lahir. Hal nyang ngêbèdainnyah ama pêrsalinan normal laènnyah adalah pêngidapnyah mungkin ora ngarêpin kêhamilan ênih acan. Kondisi kèk ênih bisa nongolin têkênan psikologis nyang hèbat wayah onoh têrjadi. Pêngidapnyah juga mungkin ora punya aksès kê pêrawatan prènatal sêlama kêhamilan sêhingga ora punya riwayat pêmêrèksaan di rumah sakit atau bidan. Ênyak nyang ngalamin cryptic pregnancy juga rêntan ngêbrojolin orok prèmatur, bêrat awak lahir rêndah, ama masalah pêrkêmbangan laènnyah.


Êlu tentu bakal merasa kecewa kalo nyatanya makè pakaian kembaran dêngan orang laèn tanpè di sengaja. Walaupun kejadian êni kagak bisè diprediksi, kagak perlu buat melampiaskan perasaan benci ataupun kecewa dêngan seseorang nyang memakai baju kembaran dêngan dirimu. Sebab rasa benci ataupun kesal nyang menyelimuti terkadang ngêjè diri sendiri terlihat buruk di mata orang laèn, lagipula marah-marah gè bakal menguras energi diri sendiri. Hal kembaran baju dêngan orang laèn terkadang ngêjadi momen nyang memalukan buat dirasakan, bahkan diingat sekalipun. Tapi adè carè nyang bisè menghilangkan rasa jêngah wayah ngêmilikin baju nyang samè dêngan orang laèn, yakni dêngan menganggapnya sêbagè kenangan nyang lucu. Ajak seseorang nyang ngêmilikin baju kembar denganmu buat berfoto, barangkali momen seperti êni bakal jadi sejarah indah buat diingat kembali.


Pas udah sampe di Pulau Untung Jawa, temen nyari tempat buat diriin tenda. Kebetulan waktu itu jalan-jalan gaya anak muda, versi ngehemat. Jadi, kagak tidur di hotel atawa penginapan. Sembari jalan sembari nanya-nanya ama orang sekitaran situ. Kebanyakan ketemu bocah-bocah. Pas lagi nanya bocah situ soal pantai yang kosong, yang bisa buat diriin tenda di mana, bocah-bocah itu laen-laen jawabannya, ada yang jawab belengkok ke kanan, ada juga yang bilang belengkok ke kere. Dibanding jadi keblinger, kita pada mutusin lanjut jalan terus, nyari tempat itu sendiri. Pas ketemu, langsung diriin tenda, rasanya seneng banget. Cuman, pas ngeliat ke arah laut, jadi ngeri lagi. Pengen jalan-jalan rada ke tengah maenin aer laut, masih takut tenggelem. Pelan-pelan nyoba ke pinggiran aja, yang penting ngenain aer laut. Kebetulan, pas nyampe juga rada peteng, jadi bisa liat matahari tenggelem. Lama-lama reda juga abis ngelawan rasa ngeri ditambah bisa liat pemandangan yang cakep.


Masuk kuliah memang harus di butuhkannye kesabaran dan harus menahan emosi supaya kaga terjadi permusuhan. Terusnye nih, masuk kuliah ntu kite bener bener kudu ekstra disiplin karena beda deh sama zaman sekolah, pas dari ospeknye aje udeh beda bener yekan. Tapi namanye kuliah pasti ada enaknye dan ada gaknye. Seperti yang enaknye kalau kuliah kite bisa banyak teman dan bisa berbagi cerita tapi kalau gaknye seperti hari pertama masuk kuliah kita jalan sendirian kaya orang kebingungan tidak mempunyai teman yang bisa diajak ngobrol. Tapikan itu kaga bakal berlangsung lama, dan bersifatnye sementara.  Selanjutnye hari kedua ini kesan yang menyenangkannye bisa bertemu dengan teman-teman yang bisa saling pengertian itu lebih dari cukup.


Hingga saat ini, belum ada cara pasti yang dapat dilakukan untuk mencegah radang usus buntu. Meski begitu, beberapa penerapan pola hidup sehat diperkirakan dapat mengurangi risikonya. Berikut adalah beberapa penerapan pola hidup sehat yang dapat dilakukan: Jaga tubuh tetap terhidrasi dengan minum air putih dalam jumlah yang cukup, Memperbanyak konsumsi makanan sumber serat seperti buah dan sayuran, Melakukan pemeriksaan kesehatan secara berkala, agar penyakit usus buntu dapat terdeteksi sedari dini. Jika  kamu merasakan sakit perut yang tak kunjung membaik sampai membuatmu sulit tidur, segeralah memeriksakan diri ke dokter. Sebab, hal ini bisa jadi merupakan gejala dari penyakit usus buntu yang memerlukan penanganan segera. Perlu diingat bahwa penanganan yang cepat dan tepat tentunya dapat menurunkan risiko komplikasi yang fatal.


Social anxiety disorder atau fobia sosial ya ntu adalah gangguan kesehatan mental yang ditandai dengan rasa takut akan diawasi, dihakimi, atau dipermalukan oleh orang lain. Fobia sosial ntu juga dikenal dengan istilah gangguan kecemasan sosial. Rasa takut atau cemas sebenernye ntu dapat dialami oleh siape aje ketika berinteraksi dengan orang lain. Namun, pada penderita fobia sosial, rasa takut ntu dialami secara berlebihan dan menetap. Akibatnye, kondisi ntu memengaruhi hubungan dengan orang lain, produktivitas dalam bekerja, dan prestasi di sekolah. Fobia sosial atau social anxiety disorder dapat dipicu oleh situasi yang baru atau hal yang belum pernah dilakukan sebelumnye, misalnya berpidato, atau menyampaikan presentasi di depan umum. Meskipun penyebab pastinye belum diketahui, kondisi ntu diduga terkait dengan beberapa faktor.


Kalu lagi kêsêrang pênyakit têrtêntu, bêrêntiin kêtumanan ngêludah di sêmbarang têmpat. Pêgimana caranyah nanganin kalu êluh bêrada dalêm kondisi sèhat, tapi kêna paparan ludah? Pêrtama, kumbah bagian nyang kêna paparan ludah dêngan aèr ngalir. Kalu ludah kêna langsung kê mata, idung, ama mulut, kumbahlah bagian onoh ngêgunain aèr ama sabun. Tangan dalah organ awak nyang paling sêring mêgang arèa wajah. Jadi, gêtol nyuci tangan dêngan aèr ama sabun. Kalu ngumbah tangan dêngan aèr ama sabun ora ngêmungkinin, sêdia pênyanitasi tangan pêranti ngêrêsikin tangan. Kêmudian pêrèksain diri êluh kalu têrdapat gêjala, sêpêrti dêmam, batuk, ama pilêk bêbêrapah waktu sêudah êluh sêmpêt kêpapar droplèt sêsêorang sêcara sêngaja atau ora.


Sewaktu ntu zaman aye kuliah, aye punya temen deket dari zaman aye sekolah menengah pertama. Aye kenal udeh dari zaman sekolah menengah pertama, abis ntu pas sekolah menengah ke atas kite berdua kepisah, kaga barengan lagi sekolahnye, keterimanye di beda-beda sekolah. Tapi walaupun begitu, kontakan tetep lewat telpon seluler, walaupun ketemunye mah jarang, karena sibuk sama urusannye masing-masing. Sampe pas udeh kuliah pun aye tetep berteman baik dan deket sama die, malah makin deket. Die kan udeh tau ape aje kedemenannye aye kan tuh. Suatu waktu aye lagi gedek banget dah tuh sama die, die bikin aye gedek, pokoknye aye bawaanye pengen ngomel aje ame die. Akhirnye karena kite biasa deket bener, die kaga maulah marahan lama-lama sama aye. Akhirnye die dateng ke rumah, tapi aye kacangin kaga mau temuin, sampe berjam-jam dari siang ampe malem akhirnye aye gatega juga aye temuin dah tuh karena kesianan juga udeh nunggu lama. Pas aye samperin ke mobilnye, kite ngobrol-ngobrol dah tuh di ntu mobil, tadinye die ngajak pergi, tapi aye ogah lah, namanye lagi gedek. Akhirnye yaude ngobrol di mobil, sambil die menta-menta maap. Terusannye die emang paling bisa dah, die setelin lagu kesukaan aye, sembari ngasih aye kembang mawar merah, dan macem-macem ganyeman, ya ntu ganyemannye coklat-coklat kesukaaan aye, yaudah deh akhirnye kite baean dah tuh, aye maapin sembari kegirangan dapetin semua kedemenannye aye.


Masuk ke Universitas unggulan bikin girangnye karena orang pade tau ntu kampus, kage repot repot dah jelasin mengenai ntu kampus yang kite tempat sekolah. Udeh gitu fasilitas yang dimilikin ntu kampus pastinye lengkap bener dah, suasananye enak nyaman, peralatannye biasanye lengkap dan canggih. Perpustakaannye gede koleksinye bejibun jadi kalo lagi ngerjain tugas gampil karena kaga repot repot cari sumber keluar di dalem kampus ntu sumber udeh seabrek abrek. Aksesnye buat ke kampus juga kaga susah, strategis, kegiatan yang ade di kampus juga bejibun. Udeh gitu kalo lulus dari ntu kampus harapannye nyari kerjaan gampil karena orang udeh ngecak ntu kampus bagus.


Tiap hari Sabtu jadwalnya belanja buat simpenan bahan masakan untuk semingguan. Sekarang lagi musim ujan, tiap ke pasar hawanya kagak enak banget. Bukan cuman gara-gara becek, kalo lagi sering ujan gini tetukangan ikan ama dagingan sering ketampiasan aer ujan. Jadinya, hawa dari dalem tempat dagangan jia pada ngeluarin bau amis yang nyengat banget. Kadang baunya juga gara-gara ngujanin kolem ikan, aernya jadi pada luber ampe keluar toko. Luberan aernya itu ngenain jalanan, nyampur ama becekan. Jadi, jalanan kena bau amis ikannya. Belom lagi, di tukang daging yang darahnya ketampiasan ujan, jadi nyipratin ke jalan. Ini juga bikin amis ke mana-mana. Makanya, gedek ama kagak semanget banget ke pasar kalo musim ujan gini.


Pêgimana caranyah ngatasin pênyêsêlan nyang êluh punya? Lèngkah pêrtama adalah pêngungkapan. Wayah êluh ngêmêndêm pêrasaan nyakitin, pêrasaan onoh bisa ngêburuk. Dêngan cara ngomonginnyah, ngêbantu êluh buat ngêliat sêara lêbih analitis. Kalu êluh ora pèngèn bêrbagi pênyêsêlan ama orang laèn, dêngan cara nulis èsai pribadi juga punya èpèk positip nyang sama. Cara kêdua, êluh bisa ngêlatih self-compassion atau bêlas kasih diri dan bukan ngêlakuin kritik diri nyang justru bêdampak nègatip. Buat ngêlakuinnyah, êluh kudu bêrênti nyalahin diri dèwèk. Sêbagè gantinyah, êluh bisa nyoba ngidèntipikasi paktor kontèkstual nyang mungkin ngêdorong êluh buat ngêja kêputusan nyang salah. Kudu juga ngingêt bahwa êluh ora dèwèkan dalêm kesakitan êluh.


Têrkait kasus pênèmbakan, data dari SOPS (Stap Opêrasi) Polri ngunjukin jumlah kêjadian pada 2021 lêbih banyak 58,2% dari 2020. Sêmêntara dalêm êmpat bulan pêrtama 2022, jumlah pênèmbakan udah nyêntuh angka tujuh kêjadian. Jumlah onoh bêpotènsi ngêningkat kalu dibandingin dêngan jumlah kêjadian pada 2021. Kalu êluh bêrniat atau bahkan mungkin udah ngêdapêt ijin ngêmilikin sênjata api, êluh sêbaèknyah ora bêrsikap sêmêna-mêna nondongin sênjata api di muka umum. Kalu bêgonoh, êluh kêancêm hukuman bui sêtinggi-tingginyah 20 taun. Di Indonèsia, warga sipil bolèh ngêmilikin sênjata. Tapi, ijin kêpêmilikannyah amat kêtat ama ditêgêsin dalêm Pêraturan Kapolri Nomor 82 Taun 2004. Tibang masarakat golongan têrtêntu nyang bolèh ngêmilikin sênjata api. Puguhnyah, pêmilik sênjata kudu ngêmilikin kêtêrampilan nèmbak sêrta lulus uji psikologi ama kêsèhatan. Pêmohon go ora pêrnah kêlibat tindak pidana.


Perasaan elu pas ngeliat toilet jorok gimane? Posisinye entu, elu bener-bener butuh make toilet, tapi toiletnye entu bener-bener jorok. Elu pernah kagak? Nah aye pernah. Jadi biasanye, toilet di rumah ataupun kampus aye entu bersih. Walaupun kagak elit kayak di mall gede, tapi bersih dah intinye. Nah pas entu, aye dan temen-temen ke kampus karena ade urusan. Abis dari kampus, kite maen ke rumah temen aye. Nah aye lagi dateng bulan, aye kudu ganti pembalut. Apelagi perut aye juga mules. Tapi nyatanye pas aye ke toilet temennye aye, entu toilet bener-bener bikin aye jijik. Tau kagak kenape aye jijik bener? Soalnye entu toilet bener-bener banyak bercak-bercak ijo, item, dan kuning, Wajar aje kan aye jijik karena toiletnye emang jorok bener?


Pas sekolah SMP dulu, pas lagi masa MOS (Masa Orientasi Siswa), kagak tau mana weseh buat wadon ama yang buat laki. Gara-gara udah kebelet banget, langsung masuk aja. Lagian di awal kagak ada yang ngebilangin mana yang buat wadon, mana yang buat laki. Kagak ada tulisannya juga. Pas banget, lagi masuk juga kagak ada orang barang atu pun. Yaudah, lanjut aja masuk weseh buat kencing. Pas abis kencing, langsung kelua weseh. Cuman, kaget banget ada suara laki dua orang yang lagi ngomong, suaranya kenceng banget. Pas keluar weseh, ternyata udah banyak laki yang lagi cuci tangan di keran. Ada yang lagi ngantri juga. Malu banget diliatin banyak orang. Langsung aja mabur ke kelas.


Pas SD, aye pindah rumah, tapi kagak bisa langsung pindah sekolah soalnye udeh menjelang akhir semester. Nah sejak saat entu aye kudu bangun lebih pagi supaye kagak telat masuk kelas. Terus pulangnye dijemput enyak aye dan kite pun dari sekolahan SD aye jalan kaki buat ke halte tempat kite nunggu bus ke atah rumah kite. Pas entu emang belom ade aplikasi-aplikssi transportasi online dan kalo pun naek taxi ongkosnye mahal soalnye kagak ade diskon. Terus pas kite udeh jalan ke arah entu halte selama beberape menit, akhirnye kite pun udeh hampir sampe. Nah pas entu kite jalan biasa aje, soalnye emang belom ade bus yang udeh mau ke entu halte. Eh tapi tiba-tiba aje ade bus kite yang sampe entah dari arah mane, terus kite langsung buru-buru. Tapi sayangnye entu bus cuma berhenti sebentar di halte. Kite pun kaget karena ketinggalan bus.


Dalêm bêgawè, kadang saban orang ngêrasa ora dipêrlakuin adil ama rêkan gawè atau bahkan atasannyah. Buat bisa ngatasin hal onoh, sêbaèknyah pêratiin hal bêrikut. Pêrtama, coba kênalin dulu masalahnyah ngapah êluh bisa dipêrlakuin ora adil di kantor. Têrus, saban tindakan nyang mênurut êluh ora adil, sêbaèknyah dicatêt. Ênih bakal ngêbantu êluh buat lêbih ngênalin masalah ama ngontrol situasi. Sêlaniutnyah, cari tau aturan gawè di kantor êluh nyang bêrkaitan ama kasus nyang dialamin. Abis onoh, mintalah pêndapêt dari pihak SDM kalu ngêmungkinin. Êluh juga bisa ngêmintanyah pada orang-orang di kantor nyang êluh pêrcaya. Pêgawè nyang ngêrasa ora dipêrlakuin adil di kantor lama-lama bakal ngêrasa strès dèwèkan. Olèh karna onoh, jagalah diri êluh baèk-baèk dan jadiin kêsèhatan sêbagè prioritas utama.


Mungkin yang sering aye ataupun yang sering elu serta orang laennye denger entu orang dihina karena badannye katenye terlalu gede, atau kulitnye kagak bersih, atau kulitnye gelap. Nah katenye Alsa, ade temen kuliahnye entu yang tubuhnye mungil. Die langsing dan tinggi pun agak di bawah rata-rata. Kagak cuma entu aje, tubuhnye kate orang-orang entu kayak bocah kecil soalnye kagak ade lekukan layaknye cewek remaja – dewasa awal. Nah karena udeh terlalu sering dihina pendek, badan kayak bocah kecil, dan laennye, entu orang pun marah. Die udeh bener-bener numpuk kekeselannye karena dihina secara fisik terus menerus. Terus akhirnye die pun marah deh karena dihina secara fisik.


Apah nyang bakal êluh lakuin wayah ada lalêr nèmplok di gêgarêsan êluh? Apahkah êluh bakal têtêp ngonsumsi gêgarêsan onoh atau ngêbuang bagian gêgarêsan nyang ditèmplokin lalêr onoh? Cobalah pikir-pikir lagi sêbêlon mutusin buat ngêgarêsnyah. Sêbuah studi ngungkap bahwa lalêr ngêbawa baktèri nyang lêbih bahaya daripada nyang êluh bayangin. Para pênêliti dari Penn State Elberly College di Amèrika Sêrikat nêmuin bahwa lalêr bisa nyêbarin baktèri salmonella, E. coli, ama baktèri laènnyah pada gêgarêsan. Mikroorganismê onoh bisa nyêbabin bêrbagè pênyakit, têrutama pada saluran pêncêrnaan. Lalêr bisa baè nèmplok di atas bênda-bênda cêbrik, sêpêrti gêgarêsan bonto, têmpat sampah, ama bangkè hèwan nyang pênuh mikroba. Jadi, kalu gêgarêsan êluh udah ditèmplokin lalêr, ontong digarês lagi, yak!


Suka bertanya-tanya ya, knapa kalo ketemy temen lama nyang emang udeh deket tuh kaga pernah ada rasa canggung. Waktu itu tuh aye kaga sengaja ketemu temen lama di event pernikahan, emang die tuh waktu itu pengen nikah, eh kebetulan ketemu aye nyang lagi kerja di bidang wedding. Wah, die seneng banget tuh, ketemu aye di waktu nyang tepat. Segala proses persiapan pernikahan die tuh aye urusin, pokoknya segala nyang die bingungin pasti langsung konsultasi ama aye. Apalagi kan nyang ngurusin temen deket yak, jadi kaga canggung tuh buat nanya ato pun ngasih saran. Pokoknye seneng banget dah kali ini ketemu klien temen deket sendiri, seru banget dah pokoknya.


Biar di dalêm rumah ora ada tai cêcêk, sêbaèknyah pastiin dulu aksès cêcêk masup kê dalêm rumah ora ada. Kalu èrang-èrang rumah êluh kêbuka, sigrah pasang jaring nyamuk di èrang-èrang biar cêcêk ora bisa masup kê dalêm rumah. Sêudah aksès mênuju kê dalêm rumah kêpênuhin, lèngkah sêlanjutnyah adalah ngêmastiin cêcêk ora masup wayah êluh masup atau kêuar rumah. Wayah ngêbuka pintu, sêbaèknyah liat sêluruh bagian pintu. Kalu ada, sigrah usir cêcêk onoh. Sêlanjutnyah, sêpêrti êluh kêtauin, gêgarêsan cêcêk adalah sêrangga. Karna sêrangga amat rêsêp dêngan cahaya, sêbaèknyah êluh ngurangin pêncahayaan di rumah. Dêngan ngurangin pêncahayaan, sêcara otomatis jumlah sêrangga nyang datêng kê rumah bakal bêkurang. Kalu sêrangga nyang mêrupakan makanan cêcêk bêkurang, produksi tai cêcêk juga bakal bêkurang. Akhirnyah, rumah go bisa kêbèbas dari tai cêcêk nyang jêmbêr onoh.


Orang nyang kêsêringan pisiknyah dièjèk, lama-lama bisa nimbulin deprèsi. Dèprèsi nyang dialamin ama korban body shaming bukan tibang rasa sêdih. Mêrèka bakal punya dampak dari dua sisi, yakni pisik ama psikologi. Wayah para korban èjèkan ênih ngêrasa strès nyang bêrujung pada dèprèsi, gêjala pisik nyang kêliatan adalah ngêrasa capèk ama ora ada tênaga, kêilangan sêlèra madang nyang bêrujung pada pênurunan bêrat awak, ngalamin insomnia atau malah kêbanyakan molor, ama kêpala puyêng. Sêmêntara gêjala psikologi nyang kêliatan adalah ngêrasa bêrsalah karna kêorasempurnaannyah, ngêrasa putus asa ama ora bêrharga, ngêrasa kuwatir nyang kêbangêtan, ngêrasa sêdih mulu, ngêrasa susah konsèntrasi, bêpikir, ama ngambil kêputusan, sêrta rasa ora punya motipasi ama apah go nyang digawèin.


SARA adalah akronim dari Suku Ras Agama dan Antar golongan. SARA adalah pandangan ataupun tindakan yang didasarinye dengan pikiran sentimen mengenai identitas diri yang menyangkut keturunan, agama, kebangsaan atau kesukuan dan golongan. Yang digolongkannye sebagai sebuah tindakannye SARA adalah segala macam bentuk tindakannye baik ntu verbal maupun nonverbal yang didasarkan pada pandangan sentimen tentang identitas diri atau golongan. Menggemparkan publik pada kurun waktu beberapa tahun ini adalah dikuaknye kasus sindikat penebar ujaran kebencian bernama Saracen. Polisi membongkar sindikat penebar ujaran kebencian bernama Saracen ntu pada pertengahan 2017 lalu. Dipimpin oleh Jasriadi, jaringan ntu ternyata telah memproduksi dan menyebarkan konten kebencian bernada SARA sejak November 2015. Kite seharusnye kaga boleh menghina satu sama laen. Harus saling menghargai, nyok dari sekarang gaada lagi yang singgung menyinggung yang mengandung SARA.


Mênurut pênêlitian, atu èkor lalêr bisa ngêbawa 300 jênis pirus, baktèri, ama parasit. Makhluk mikroskopis onoh bisa nèmplok di têmpat lalêr bêrada. Pirus, baktèri, ama parasit nyang nèmplok onoh bisa masup kê awak êluh ama nyêbabin bêbêrapah pênyakit. Pênyakit nyang diêbabin olèh lalêr bisa nyêbar kêpada orang laèn di sêkitar êluh dêngan gasik. Ada banyak pênyakit nyang disêbabin olèh lalêr, misalnyah diarè, kêracunan, gangguan paru-paru, ampè kolèra. Pênêliti udah ngêlakuin pênêlitian pada dua jênis lalêr, yakni Musca domestica (lalêr rumah) ama Chrysomya megacephala. Dari pênêlitian onoh dikêtauin bahwa lalêr Musca domestica ngêbawa 351 jênis baktèri, sêdêngkan lalêr Chrysomya megacephala ngêbawa 316 jênis baktèri.


Pada jaman nyang sêrba modèrn ênih, bêjibun cara bisa ditêmpuh sêbagè jalan pintas buat ngêgampangin suatu gawèan, têrmasup di dalêmnyah kêgiatan plagiat. Plagiat mêrupakan proses penjèplakan karya orang laèn dan ngêjadiinnyah sêolah-olah karya dèwèk. Puguhnyah hal ênih mêrupakan pêlanggaran hak cipta karna udah ngêjèplak karya orang laèn tanpa ijin nyang ngêjanyah. Di dalêm dunia Sastra Indonèsia, kasus plagiat udah banyak têrjadi, ora bisa dirèkên jari lagi. Malahan kêbanyakan kasus têrjadi pada jaman nyang udah canggih ênih. Kèk sêbuah istilah “intêrnèt adalah piso bêrmata dua”. Di atu sisi intêrnèt ngasih kita kêlêluasaan nyang ora kêhingga, di sisi laèn ngasih kita kêbloonan nyang ora kêhingga juga.


Aye pernah liat muntahan, muntahannye aye sendiri. Pas elu liat muntahan, reaksi elu gimane? Kalo aye pas ngeliat muntahannye aye entu, aye langsung jijik banget dan mual. Padahal entu kan muntahannye aye, tapi tetep aje aye bener-bener jijik banget sama muntahannye aye sendiri. Parahnye, entu muntahan ngenain om aye yang duduk di depannye aye. Aye aje jijik ngeliat muntahannye aye, apelagi die yang kena cipratannye? Apelagi, jijik sama muntahan entu hal yang wajar. Soalnye, salah satu hal yang bikin munculnye rasa jijik entu adalah hal-hal yang berasal dari tubuh, salah satunye muntah. Jadi, wajar aje kalo omnye aye sejijik entu karena kena muntahannye aye, hehe.


Pada musim ujan, sêlaèn pêrmasalahan gêntèng nyang bocor ama tanah nyang dibêl di dêpan rumah, banyaknyah sêrangga nyang ujug-ujug masup kê rumah go ngêja gawèan rumah. Sêrangga ênih tumannyah masup wayah malêm tiba, misalnyah sêmut têrbang, laron, kêlabang, ama sêrangga laènnyah. Adanyah sêrangga ngêja êluh ama kêluarga ngêjadi kêganggu. Sêrangga têrbang ngêjadi makhluk nyang ngêriin bagi sêbagian orang, apahlagi kalu sêrangga nyang atu ênih dêmên bêkêliaran dalêm rumah. Êluh kudu waspada ama ora nganggêp sêpèlè kalu nêmuinnyah di dalêm rumah. Sêrangga bisa ngêjadi indikasi rumah êluh ora rêsik atau ngêmilikin sanitasi nyang buruk. Ora tibang sêmut terbang ama laron, sêrangga laèn sêpêrti nyamuk juga kudu diwaspadain.


Orang nyang ngêri ama suntikan sêring juga disêbut sêbagè pobia jarum suntik, padahal kêduanyah adalah kondisi nyang bêrbèda. Pobia jarum suntik bêrbèda ama kêngêrian pada jarum suntik biasa. Pobia jarum suntik atau disêbut juga tripanopobia adalah kondisi wayah sêsêorang mao disuntik, diah bakal ngêluarin rèaksi sêpêrti ngalamin têkênan darah tinggi ama dênyut jantung nyang ngêningkat. Ênih bahkan bisa têradi sêari sêbêlon atau bêbêrapah jêm sêbêlon disuntik. Parahnyah, orang nyang pobia jarum suntik bisa baè ampè pingsan wayah bakal disuntik. Pênyêbab orang ngêri ama jarum suntik paling dasar adalah rasa nyêri nyang ditimbulin wayah jarum masup nêmbus kulit ama daging. Sêlaèn onoh, ngêri disuntik juga bisa disêbabin ama troma, misalnyah troma pas disuntik doktêr sêwayah kêcit.


Dina entu anak pertama dari 5 bersaudara. Babehnye udeh meninggal, jadinye pas die kecil, emaknye doang yang nyari duit. Mereka berenem tinggal di rumah reyot sejak Dina kecil. Keidupan die sekeluarga selalu pas-pasan dan bahkan sering kekurangan. Akhirnye sejak kecil Dina selalu berusaha keras biar bisa dapet kerjaan yang bagus dan bisa ngasi keidupan layak buat keluarganye. Die pas kuliah dapet beasiswa. Selaen selalu belajar, die juga kerja. Bisa dibilang, die kagak ade waktu buat istirahat. Terus akhirnye die lulus kuliah dan keterima kerja. Die seneng karena udeh mulai bisa nabung buat beli rumah. Tapi sayangnye entu kesenengan kagak bertahan lama. Die kena PHK. Jelas aje Dina sedih dan bahkan terpuruk bener karena die keilangan mata pencarian buat ngebiayain keluarganye.


Kalo takut banget sendirian kalo bisa dilatih dah biar kaga bikin kite kerepotan sendiri. Orang kalo iseng ya boleh-boleh aje tapi jangan ampe ngerepotin banyak orang. Kite mesti bisa lawan rasa takut kite kalo udeh berlebihan. Yakin kalo kite mampu ngelawan rasa takut dan tetep berfikir positif aje. Kan kaga mau pergi atau kemana gitu kaga harus kite ngandelin orang buat nemenin kemana nyang kite mau. Pasti ade masa di mana orang tuh punya tujuan masing-masing. Kalo kite udeh berani ke mana-mana sendiri juga kan kite sendiri nyang ngerasain manfaatnye. Mau pergi kemana aje udeh kaga mikir lagi kalo mao kemana-mana sendiri.


Sejumlah pedagang Pasar Gede, Solo, Jawa Tengah di Jalan Urip Sumoharjo dikagetkannye dengan kemunculan ratusan cacing tanah yang keluar secara tiba-tiba. Cacing-cacing ntu menggeliat merembet ke paving-paving block trotoar, dan jalan raya secara berkoloni. Warga merasa takut, dan jijik melihatnye, Bahkan, para pedagang yang sudah belasan tahun jualan di pasar ntu juga merasa geli dan jijik. "Saya biasa berjualan bakso di luar Pasar Gede pukul 05.00 WIB. Baru sebentar berjualan sekitar 05.30 WOB tiba-tiba dikagetkan dengan kemunculan ratusan cacing tanah," ujar Marsono, salah satu penjual bakso di Pasar Gede. Menurut Marsono, cacing tanah ntu tersebut keluar dari tanah secara bersamaan dalam jumlah bejibun. Cacing-cacing ntu menyebar kemane-mane, ke arah kagak menentu. "Lokasi jualan aye hanya berjarak sekitar lima meter dari taman kota (lokasi ditemukan cacing). Cacing tersebut ada yang mendekati tempat jualan bakso aye. Cacing tanah langsung saya singgirkan dengan sapu lidi" kata dia.


Pada saat ntu terjadi kericuhan saat aye ngelewatin pasar Palmerah Jakarta Barat. Aye kira jalanan macet gegara lagi rame aje sama kendaraan, dan orang jualan. Taunye lagi sedang terjadi baku hantam antara pria muda pengemudi mobil dengan bapak-bapak supir angkot. Usut punye usut awal mulanye gegara si sopir angkot ntu bawa mobilnye ugal-ugalan, ngebut-ngebut, mau nyerempet, dan ngerem-ngerem mendadak. Akhirnye si pemuda ntu ngerem mobilnye die, eh ditabrak dari belakang sama si angkot. Udeh lah die langsung turun dari ntu mobilnye nyamperin si amgkot, emang dari awal die udeh gedek banget sama si angkot. Akhirnye jedeeer di tonjok dah si supir angkot. Langsung rame banget jalanan, orang-orang pade berusaha misahin. Kaga seneng ati si sopir langsung dah ke kantor polisi laporin si anak mude ntu.


Dari awal tinggal di sini kagak bisa banget ada sampah numpuk, gara-gara dapur kagak punya jendela belakang buat muter hawa. Udah gitu, saluran wesehnya juga kagak tapi jauh, jadi ngaruh banget kalo ada hawa sampah tambah bentek aja. Pernah kapan ari sampah penuh, cuman kagak sempet dibuang. Jendela depan ngablak, langsung laler pada masuk. Geli banget hawanya. Bingung ngeluarin lalernya berisik banget, tambah geli jadinya. Sampah yang paling banyak emang sisaan makanan, kayak nasi yang bekerak di langseng. Abis direndem dulu biar gampang diserok. Nah, nasi basah kayak gitu bikin laler demen. Ditambah lagi sisaan batang sayuran yang abis disiangin. Apalagi, kalo ada makanan sisaan yang kagak abis. Geli banget liat tumpukan basah di rumah kayak gitu.


Sewaktu sekolah menengah pertama, putih biru, aye punya sahabat deket banget, kebetulan rumah kite emang deketan juga, jadi hampir tiap hari temen aye main ke rumah aye ampe sore, nunggu emaknye pulang kerja. Ngegares bareng, tidur siang bareng, ngerjain pekerjaan rumah bareng, curhat segala macem. Suatu hari sore-sore die dateng ke rumah aye sambil nangis katanye enyak babenye mau cerai. Sebelumnye aye emang udeh sempet tau lagi kurang baik hubungan keluarganye lagi banyak masalah. Disitu aye gabisa ape-ape selain nenangin, dan malahan aye yang keikutan nangisnye sampe seru banget. Padahal harusnye aye bisa lebih tegar tapi kaga bisa, aye gatau perasaan die gimane. Tapi aye bangga sama die, sampe sekarang die masih jadi temen aye, die orang yang kuat, die membuktikan salah satu anak broken home tapi die kaga ancur. Hal ntu terjadi karena si anak sudah memiliki sikap yang cukup dewasa, dan bisa berpikir secara dewasa, dan orang tua juga harusnye bisa lebih bijak lagi, misalnye sama-sama pergi ke ustadz dengerin kajian untuk dapat pencerahan atau pergi ke psikolog untuk mendapatkan pengobatan juga secara ilmu medis.


Sebagai seorang manusia kite semua pasti pernah merasa diperlakukannye kagak adil, saat diperlakukan tidak adil mungkin perasaan ntu terasa hancur, sedih, sakit, semua orang seakan akan jahat, dan bertanya-tanya kenape aku diperlakukan kagak adil, apa yang salah dengan ku, kenape aku diperlakukan berbeda dengan mereka. Saat kita dipelakukannye kagak adil mungkin tindakannye yang kita bisa lakukan adalah menjauh dari lingkungan yang kite rasa menyakitkan, kagak nyaman tersebut, enggan untuk berkomunikasi, dan menyimpan perasaan sakit hati. Perasaan itu hal yanv wajar karena ntu adalah reflex dari diri manusia saat merasa diperlakukan tidak adil. Aye rasa semua orang pasti akan melakukan salah satu yang aye udeh sebutkan diatas, bagi orang yang sabar pasti akan menyimpan perasaan sakit tersebut sendiri dalam hati, namun bagi orang yang berani mengungkapkan pasti akan berontak saat mereka diperlakukan kagak adil kepada siape aje yang dianggapnye salah,saat kita mengalami hal tersebut mungkin akan membuat kita semakin depresi.


Kejadian ini bermula di tanggal 26 Juni 2021. Di hari Sabtu itu, sebenarnya saya dan suami sempat memiliki beberapa rencana untuk beraktivitas akhir pekan, salah satunya belanja bulanan. Mendadak, suami saya mengalami lemas dan demam usai BAB di pagi hari. Demamnya pun semakin meningkat dari jam ke jam. Saya memutuskan untuk memberinya Sanmol. Sebagaimana ibu di rumah selalu memberikan kepada kami obat tersebut ketika mengalami demam. Biasanya berhasil. Namun, ini tidak. Saya pun melakukan kompres hingga menggunakan Kool Fever (atas permintaan suami setelah melihat TikTok tentang Kool Fever), demam tetap naik turun. Untuk kasus demam saja, Kool Fever cukup manjur. Nafsu makan suami saya pun berkurang. Tak hanya itu, bahkan ketika makan pun tidak dapat banyak karena selalu ada mual saat mengonsumsi makanan. Selain itu, mual dan muntah terus dirasakan suami saya hingga 5-6 hari dari hari pertama terserang DBD. 90% muntah yang dikeluarkan hanya berupa air saja. Apalagi, ketika dia merasakan asin di makanannya.


Banyak orang pada geli banget ama coa. Ampir saban rumah pasti ada coanya. Mau di dalem kulem, dapur, atawa di kebon rumah. Sering banget ngeri ama geli duluan kalo liat coa. Apalagi kalo jia udah beterbangan. Rasanya ngeri banget nemplok ke badan. Kalo udah terbang gitu langsung nyari sapu lidi atawa apaan aja buat ngegeprek itu coa. Suka kagak kepikiran pegimana nantinya, yang penting coa kagak terbang ama sekalian modar. Pas udah digeprek atawa diinjek, biasanya jia mejret. Kalo udah mejret gitu sering keluar kotoran badannya. Pas ngeliat begitu, baru dah geli banget ngeliatnya. Udah gitu, mau kagak mau kudu bersiin bekasannya. Ampe begidik rasanya nahan geli ngelongok bekas badannya yang mejret gitu.


Sebenernye aye tipe orang nyang jarang tuh nyesel, karena setiap apa nyang terjadi pan emang udeh jadi takdir kite. Paling nyang aye seselin tuh kalo aye kaga berusaha buat nyoba kesempatan nyang dateng ke aye. Banyak kesempatan nyang aye lewatin cuma gara-gara kaga kurang usaha, ngerasa kaga bisa ngelawatin, trus juga kaga percaya diri. Kalo difikir-fikir udeh banyak sesuatu nyang aye lewatin, dan knapa ampe sekarang aye masih suka melakukan hal nyang sama, sebenernya juga bukan kaga mau coba, cuma kaga sadar udeh ngelawatin kesempatan itu. Emang nyesel tuh datengnye emang di akhir ye. Pelajaran nyang emang bener-bener banget tuh disaat kite ambil keputusan harusnye dipikir dulu mateng-mateng.


Kaga cuma miara ayam, keluarga aye tuh demen miara soang, kambing ama sapi. Kebeneran di deket rumah tuh ade nyang namanye kebon kosong jadi kagak ganggu. Tapi kan kalo mau lewat kite suka takut soalnye tuh soang ama ayam ngejar. Jadi kalo kite lewat tuh kudu megang kayu kek biar kalo udeh ngejar tinggal getok trus kaga jadi dah die ngejar. Baru-baru sih aye kaga tau tuh kalo mau lewat kudu bawa kayu. Dulu-dulu mah cuma bisa ngibrit lari. Padahal mah kalo kite kaga lari mah kaga bakal dikejar. Cuma karna kite juga udeh takut duluan jadi mao kaga mao jatoh


Bau amis nyang menyengat bercampur belerang tercium bêgonoh mobil melaju keluar dari Tol Ancol. Sore onoh, Titi bersama ibu ama ayahnya lagi mau kê Têmpat Pelelangan Ikan Muara Angke. Udara wayah onoh, sekitar pukul tiga sore memang sedang terik-teriknya. Wilayah nyang tepat berbatasan dêngan laut ênih sungguh punya udara ama bau nyang berbeda dêngan têmpat tinggal mêrèka di Kemang, Jakarta Selatan. Mêrèka sampè di ujung jalan nyang berbatasan dêngan laut. Aèr laut bêgonoh kotor dêngan limbah ama sampah. Warnanya hitam pekat. Lalu, tawar-menawar berlangsung sengit antara ibunya Titi ama penjual sampè akhirnyah harga disepakati. Ibunya Titi mengeluarkan dua lembar uang seratusan ama selembar lima ribuan. Ikan go berpindah tangan. Kemudian, mêrèka pindah kê pedagang laèn buat membeli kepiting, udang, ama cumi.


Mulanyah ari bêgonoh pêntèr, têrus ujug-ujug ujan. Langit nyang mulanyah têrang, karang malah mêndung. Rasanyah guah udah ngantrè lama êmên sêjak mataari masing bêgonoh têrik ampè karang ujan dêrês udah turun, tapi guah bêlon juga ngêdapêt giliran. Orang-orang nyang ngantrè di dêpan mangkin ora sabar, nyang ngantrè di bêlakang guah juga mangkin gêlisah. Pêgimana kalo kêburu tutup? Ditambah lagi, karang sêmuah têmpat bisnis tutup lêbih awal karna pandêmi. Ujug-ujug, di têngah antrèan nyang udah ora kondusif onoh, orang nyang ngantrè têpat di bêlakang guah ngênyamping sêdikit, têrus maju pêlan-pêlan mao nyêrobot antrèan. Sêbênêrnyah apah sih nyang dipikirkin orang-orang nyerobot onoh? Apah ora jêngah?


Waktu itu pernah aye asal masuk tempat makan karna emang udeh tinggal diajak makan, trus belom ngarti juga tempat makan nyang bersih atau kotor. Pas masuk emang udeh kaga enak tuh karna dari luar aja tuh ubin udeh keliatan kotor. Debunye tuh ampe bekerak, nyang di bersihin tuh jadi nyang jadi jalanan buat orang lewat doang. Tapi, banyak orang nyang mau makan di situ, apa kaga pada jijik apa ya ama tempat nyang kotor banget dah. Padahal tuh tempat makannye kaga ada di tengah pasar atau lingkungan nyang kotor gitu, tapi ada di pinggiran jalan raya. Akhirnye gara-gara liat tempat nyang kotor aye kaga jadi makan di situ.


Yola baru aje selesai urusan di kampusnye pas udeh malem. Die pun pulang dari kampusnye pas langit udeh bener-bener gelap dan jalanan perumahan udeh sepi. Yola emnag matenye minus. Tapi pade saat entu die kagak pake kacamata. Mate yang kurang awas ditambah langit udeh gelap walaupun ade lampu jalanan dan sinar bulan, bikin Yola kurang waspada. Die kagak sadar ade plang jalanan. Die tetep terobos entu palang. Akhirnye die pun terjungkal. Katenye die, die ngerasa melayang pade saat entu sampe akhirnye die jatoh, baru deh kagak nyadarin diri. Nah karena orang tua aye entu yang rumahnye paling deket dari rumah sakitnye, orang tua aye pun langsung ke sono. Pas ke sono, orang tua aye katenye bener-bener takut karena sepupunye aye bener-bener keliatan sekarat.


Ngeliat muntahan berarti ngeliat hasil olahan makanan ame minuman dalem tubuh seseorang nyang tepaksa dikeluarin lagi gegara ade nyang salah di pencernaannye. Semue orang di dunie enih emang pasti makan, tapi kagak semue orang di dunie enih bakal muntah. Kalo ngeliat ntu muntahan, rase jijik dalem diri bakal mancing buat ngerasa mual juge, ato sebage titik awal dari muntah. Kalo kagak kuat nahan, bise-bise ikutan muntah juge pekara ngeliat muntahan. Enih, sebenernye dibahas ame Daniel Kelly, asisten profesor jurusan filosofi di Purdue University, dalem bukunye nyang bejudul Yuck!: The Nature and Moral Significance of Disgust, nyang bilang kalo rasa jijik enih bukan cuman perasaan fisik, tapi juge tande peringatan emosi. Intinye, kalo liat muntahan, misalnya, bise bikin perut begejolak juge, kek melilit ato mual.


Buat tanganin rasa takut karena demam panggung entu ade beberape cara yang sederhana, tapi nyatanye efektif dan pastinye kagka bikin ketergantungan pade alkohol atau obat. Cara-caranye entu; siapin diri dengan latihan, batesin kadar kafein dan gula terus ganti sama badogan yang sehat, jangan terlalu mikirin ape yang bakalan salah tapi pikirin cara biar berhasil, jangan raguin diri sendiri, latihan teknik pernapasan yang bisa nenangin diri sendiri, jalan sebentar terus siapin diri maupun lakuin hal laen yang ngusir rasa takut atau cemas, bersikap seperti diri sendiri, rutin olahraga, ngebadog badogan sehat dan jalanin pola hidup sehat, serta lakuin kontak mata dengan audiens buat kurangin ketegangan. Nyok mulai coba cara-cara enih kalo takut karena demam panggung!


Kesiapan mental sangat penting dalam menghadapi ujian tulis pada SNBT/UTBK dan Seleksi Mandiri. Banyak siswa yang gagal diterima di PTN lantaran gugup atau grogi saat mengerjakan soal tes. Nah, biasakan dirimu dari sekarang dengan berbagai bentuk soal dengan cara memperbanyak latihan.Kamu bisa membeli atau meminjam buku-buku soal dari kakak kelas kamu. Soal-soal UTBK/SNBT juga banyak tersedia di internet dan dapat diunduh secara gratis. Pastikan soal-soal tersebut menyediakan kunci jawaban yang benar untuk dicocokkan saat kamu selesai mengerjakan  Dengan memperbanyak latihan, kamu pun akan semakin percaya diri. Jangan terjebak ke dalam iming-iming dari orang yang menjanjikan lolos secara instan. Perlu diingat, seleksi PTN telah menerapkan berbagai strategi dan sistem monitoring untuk mencegah kecurangan.


Terkait Rumah Sakit Gladis Medical Center (RS GMC) Kabupaten Pesawaran, Provinsi Lampung telah menelantarkan seorang pasien, BPJS Kesehatan Cabang Bandar Lampung telah meminta penjelasan ke Rumah Sakit GMC Pesawaran dan juga keluarga pasien atas kejadian tersebut. Hasil penelusuran BPJS kepada keluarga pasien yang mengantar berobat ke RS GMC Pesawaran, ya ntu Ibu Nur, kakak dari pasien hamil yakni Elidianasari, warga Desa Way Layap, Kecamatan Gedong Tataan. Elidianasari yang sedang mengandung usia 7,5 bulan mengalami sakit di perut bagian sebelah kanan, lalu diantar ke Bidan Nila. Namun kagak bertemu karena saat ntu Bidan Nila sedang dinas di Puskesmas Gedong Tataan. Namun begitu panjang, dan sulit rangakaiannye. Hal ntu membuat keluarga pasien menjadi gedek dengan petugas medis.


Pas jaman sekolah dulu, Rena entu kelakuannye kagak baek. Hobinye die entu kagak Cuma ngelanggar peraturan sekolah dan ngelakuin beragam kenakalan remaja aje, tapi die juga hobi bener ngerundung murid laen. Die ngerundung murid laen dengan cara awalnye entu target dipanggil ke markasnye, dieledekin, disuruh buat kerjain tugas sekolah dan tugas piket, disuruh ngelakuin beragam perintah laennye, dan bakalan ngehajar entu murid yang kagak nurutin die atau salah ngelakuin perintahnye. Bahkan kagak jarang juga die ngehajar tanpa ade alesan. Terus pas die udeh dewasa dan dikit lagi bakaln dapet kenaekan jabatan, tiba-tiba aje korban rundungannye waktu entu muncul. Die diancem. Die pun takut karena diancem.


Bêtambahnyah jumlah anggota kêluarga bisa disêbabin olèh kêlahiran. Abis ngêdapêtin akta lahir, barulah nama orok bisa dicantumin pada KK. Ngurus KK pênambahan anggota kêluarga baru kudu disiapin supaya sêgala macêm urusan administrasi bisa dilakuin. Caranyah, mintalah surat pêngantar kê RT têmpat êluh tinggal, têrus minta stèmpêl kê RW sêtêmpat. Abis onoh, datêng kê kantor kêlurahan sêtêmpat, têrus ngisi data ama ngênandatanganin pormulir pêrmohonan dêngan ngêbawa pêrsaratan. Sêlanjutnyah, bawa pormulir onoh kê kantor kêcamatan dan ajuin prosès pênêrbitan KK baru di sonoh. Ada go pêrsaratannyah adalah ngêlampirin surat pêngantêr RT/RW sêtêmpat, KK lama, ama nyantumin surat kêtêrangan kêlahiran calon anggota kêluarga baru nyang mao ditambahin.


Kleptomania adalah gangguan yang membuat penderitanye sulit menahan diri dari keinginan untuk mencuri. Penderita kleptomania ntu kerap mencuri di tempat-tempat umum, tetapi ada juga yang mengutil dari rumah teman-temannye. Kleptomania termasuk ke dalam kelompok gangguan kendali impulsif, ya ntu gangguan yang menyebabkan penderitanye sulit mengendalikan emosi dan perilaku. Biasanye, kleptomania muncul di masa remaja, tetapi juga bisa terjadi setelah dewasa. Kleptomania dapat membuat penderitanye terganggu secara emosional. Jika terus dibiarkan, penderita kleptomania bisa mengalami gangguan mental serius, terjerat hukum, hingga berpikir untuk bunuh diri. Penyebab kleptomania belum diketahui secara pasti, tetapi ada dugaan kondisi ntu terkait dengan gangguan pada senyawa kimia di otak. Penurunan kadar serotonin, ya ntu senyawa kimia otak yang berfungsi mengatur emosi dan suasana hati (mood). Ketidakseimbangan sistem opioid otak yang menyebabkan keinginan untuk mencuri kagak bisa ditahan. Gangguan pelepasan dopamin, ya ntu senyawa kimia otak yang menimbulkan rasa senang dan ketagihan.


Sempet bingung ngapa bisa sepanik itu pas snorkelling. Padahal, di awal saya yang paling semanget banget. Pas inget-inget lagi, ternyata emang ada sebabnya. Harusnya, sebelom snorkelling itu ngenalin diri dulu di aer. Walopun belom bisa berenang, kalo udah dibiasain nyelem di aer, kayaknya kagak bakal sepanik itu. Nah, jauh dari sebelom snorkelling malahan belom pernah berenang di kolem lagi dari masa bocah. Selaen itu, baru inget juga pas bocah pernah ngerasain ngeri yang percis kayak gitu. Pas waktu bocah banget, pernah diajak abang maen ke pantai Ancol. Pulangnya abis magrib. Sebelom pulang minta abang buat maen ayunan dulu yang di pinggir pantai. Pas lagi maen ayunan, abang nungguin di pinggir pantai, duduk-duduk di batu di pinggiran situ. Nah, bosen maen ayunan, maranin abang yang lagi duduk. Terus ikutan duduk di batu yang satunya lagi. Batu itu letaknya lebih ke dalem ke arah aer. Duduk di situ sendirian, posisi mata ke arah laut. Waktu itu, ombak lagi mayan aktif, angin rada kenceng. Nah, pas duduk gitu rasanya batu ngambang ke arah laut. Hawanya ngeri banget, kuatir beneran kebawa aer laut terus tenggelem. Akhirnya, dari situ kagak berani lagi berubungan ama aer laut. Cuman, kagak sadar kalo ini bikin trauma.


Tiga puluh lima wadon muda kêtangkêp basah lagi nyontèk wayah ngêlaksanain ujian ngêjadi guru di Mèksiko. Dalêm ujian nyang bêrlangsung pada akhir bulan Juli onoh kêungkap bahwa bêbêrapah pesêrta udah ngêbêli konci jawaban sêharga 15.000 ampè 25.000 pèso atau sêtara dêngan Rp4,5 juta ampè Rp7,5 juta. Mêski sêcara rêsmi ora kêbukti, hasil tèsnyah justru tampak ngagètin. Mênurut laporan mèdia Mèksiko, 50 pêlamar nyang miluin ujian onoh udah ngêjawab 100 pêrtanyaan dêngan bênêr, sêdêngkan 300 laènnyah ngêmilikin skor 99 ama 90 jawaban nyang bênêr. Hal ênih dianggêp ora tuman karna di kota laèn skor têrtingginyah tibang ngêraih 71 jawaban bênêr. Hal onoh ngêja pihak nyang bêwênang ngadain tès ulang. Hasilnyah, kêtangkêp 35 wadon nyang nyoba nipu dêngan cara cêrdik, yakni ngêja pola jawaban makè cat kuku.


Elu pernah kagak, ngerasa malu karena ketangkep basah lagi ngelakuin hal yang buruk atau jorok? Nah aye pernah. Pas orang-orang lagi di teras rumah nenek aye buat nganterin orang-orang yang mau pulang, aye tetep di dalem rumah. Rumahnye pun jadi sepi. Terus aye ngeliat ada botol selai cokelat di meja makan dan aye pun terdorong buat nyobain. Pas aye lagi nenggak entu botol selai, aye ketangkep basah sama om dan sodaranye aye. Asli, aye malu bener dah pas ketangkep basah ngelakuin hal buruk, ya entu mau nenggak selai dari botolnye. Nah tapi ternyate kite sebaeknye jangan terus-terusan ngerasa malu karena kesalahan yang kite lakuin di masa lalu. Soalnye kalo kite ngerasa malu karena entu bisa ngerusak fisik dan mentalnye kite. Jadi pengalaman kite ketangkep basah pas ngelakuin hal buruk, sebaeknye kite jadiin pelajaran aje biar kagak ngelakuin hal buruk lagi.


Mungkin bagi banyak orang, pernikahan entu hari yang negangin, hari yang bikin sedih, tapi ade juga yang anggep pernikahan entu harinye buat berbahagia. Contohnye Delvano dan Aeris. Mereka anggep pernikahan entu hari yang berbahagia soalnye di entu hari, mereka dan keluarganye mereka udeh terikat secara legal. Mulai dari entu hari sampe seterusnye, mereka bisa idup bareng dan sering ketemu soalnye udeh nikah. Pade hari pernikahan yang merupakan hari berbahagia, pastinye banyak yang dipersiapin biar entu hari bener-bener makin jadi hari penikahan yang jadi hari paling bahagia, terutama buat si penganten. Delvano dan Aeris bener-bener ngenang hari pernikahan mereka sebagai hari terbahagianye mereka.


Elu pernah liat sosok nyeremin kayak hantu? Aye pernah, pas kelas 7 SMP. Pas entu, aye lagi asik-asiknye ngobrol sambil ngegares. Terus tiba-tiba aje aye ngeliat hantu. Entu hantu terang bener dan rambutnye panjang bener, kayak hantu kuntilanak. Nah kalo elu pas elu ngeliat hantu, reaksinye elu gimane? Kalo aye, saking kagetnye ngeliat entu hantu, aye kagak bisa ngapa-ngapain, cuma bisa ngeliatin aje. Nah ternyate katanye wajar aje pas ngeliat sesuatu yang gaib kite ketakutan abis entu bisa memicu berbagai reaksi, salah satunye terdiam, kayak aye. Jadi ya wajar aje ketakutan karena ngeliat hantu dan reaksinye bisa macem-macem, misalnye karena rasa takut ngeliat hantu, orang bisa jadi lari, tereak, nangis, atau kayak aye, cuma diem. Nah makanye kalo kagak mau liat hantu pas udeh malem gelap gitu, nyok deh tidurnye tepat waktu sebelom tengah malem, dan jangan bergadang!


Bejibun masyarakat Indonesia kini enggan untuk menjadi saksi atas peristiwa kejahatan yang diketahuinye ntu. Mereka takut terlibat dengan proses hukum. Sikap ntu pun dinilai telah menjadi budaya dalam kehidupan hukum di Indonesia. "Jadi kalau orang ntu mengetahui adanye suatu kejahatan, maka mereka merasa lebih baik kagak berhubungan dengan penegak hukum, atau ogah menjadi saksi," kata Ketua Lembaga Perlindungan Saksi dan Korban (LPSK) Abdul Haris Semendawai dalam diskusi 'Berani Bersaksi, Menolak Menjadi Korban' di Jambi, Rabu (24/7/2013). Haris menjelaskan, keengganan masyarakat untuk menjadi saksi atas peristiwa kejahatan yang diketahuinye ntu lantaran takut dijadikan tersangka. Selain ntu, mereka juga enggan mengikuti proses hukum yang berbelit-belit di pengadilan. Nah ntu yang kemudian membuat orang menghindar menjadi saksi. Padahal proses pengadilan hukum ntu kagak mungkin dilakukan apabila kagak ada saksi. Jadi saksi ntu menjadi sangat penting kalau kita bicara penegakan hukum, bicara pengadilan ntu faktor yang sangat penting ntu adalah saksi," ujarnye. Haris berjanji LPSK akan melindungi keselamatan para saksi. "Karena ntulah kami mengimbau mereka yang mengetahui adanye tindak pidana agar kagak segan-segan menjadi saksi, karena kami akan memberikan perlindungan kepada mereka," pungkas Abdul Haris.


Pernikahan aye kemaren bise dibilang meriah banget, bise disebut juge berlebihan kayanye buat sekelas aye orang kampung. Ade penampilan seni tradisional dari dua kebudayaan kite jawa ama sunda, penyanyi lokalnye juge kagak kelupaan kite undang buat ngisi panggung musik kite, debus, sampe pak Bupati juge bise nyempetin buat hadir jadinye ikut ngeramein. total biaye nyang kite keluarin l200 juta mah lebih, duit segitu nguap dalem sehari doang demi sebuah gengsi orang tua kite, terutame enyak aye nyang kepengen banget ngadain acare nikahan anaknya modelan kaya kemaren, nyang tujuannye buat dipamerin ke orang kagak lupe ke tetangge. Kalo bukan lantaran desekan orang tua ame calon mertua, kagak mungkin kite mau ngelakuin hal bodoh ntu.


Agoraphobia atau agorafobia adalah rasa takut, atau cemas berlebihan pada tempat atau situasi yang membuat penderitanye ntu merasa baru dengan tempat ntu, asing, merasa panik, terperangkap, tidak berdaya, atau malu. Umumnye, agoraphobia timbul ketika penderitanye bepergian, atau berada di tempat-tempat publik, terutama yang ramai. Fobia ntu adalah kondisi ketika seseorang mengalami reaksi ketakutan yang berlebihan terhadap sesuatu. Ketakutan ntu tersebut bisa disebabkannye oleh beragam hal, contohnye ada yang merasa takut pada suatu kondisi atau situasi, seperti keramaian, dan ada juga yang merasa takut pada hal-hal yang lebih spesifik, seperti darah atau hewan tertentu. Penderita agoraphobia akan merasa takut dan cemas berlebihan pada beberapa tempat dan kondisi, seperti tempat umum, ruangan tertutup, keramaian, lingkungan di luar rumah, dan transportasi publik. Akibatnye, ntu kehidupan penderita agoraphobia berisiko menjadi sangat terbatas dan terisolasi.


Aye pas bocah demen banget ikutan lomba fashion show hehe. Seringnye, fashion show-nye entu yang pake busana tertutup. Nah kayaknye, pertama kalinye aye ikutan entu lomba pas aye TK deh. Pas entu hari lomba, aye dan enyak aye pagi-pagi pergi ke lokasi lombanye. Nah ternyate, saingannye aye entu bocah-bocah SD kelas 4, 5, dan laennye. Mungkin karena aye masih kecil, aye sama sekali kagak minder, tetep pede. Aye malah fokus nontonin para saingannye aye satu per satu. Nah aye pun dapet beberape inspirasi dari mereka. Terus pas gilirannye aye tampil, selaen aye praktekin yang udeh diajarin enyak aye sebelomnye, aye nyoba ngelakuin hal yang aye pelajarin dari peserta laennye. Nah terus giliran waktunye pengumuman, ternyata aye menang juga! Walaupun bukan juara 1, aye seneng bener karena entu pertama kalinye aye nyoba ikut lomba gituan dan saingannye aye semuanye lebih tua daripada aye, tapi aye tetep berhasil dapet penghargaan!


"Di saat ini terjadi kita semua maju bersatu. Tidak ada namanya dayak Kalteng, selatan, timur, barat nggak ada. Semuanye dayak kita bersaudara, kita bersatu. Untuk apa? harga diri, harga mati,". Kagak hanya ntu aje, Andi Soraya juga menanggapi permintaan maaf Edy Mulyadi yang sudah menyinggung warga Kalimantan. Menurut Andi Soraya, permintaan maaf Edy kagak bisa menghapus kesalahannye. Apelagi hukum adat dari bejibun suku di Kalimantan kagak mudah untuk dihilangkannye begitu aje. Andi pun mengingatkan bahwa permintaan maaf ntu akan sia-sia di mata hukum adat. Lalu, Andi Soraya juga memperingati Edy Mulyadi tentang hukum adat yang masih mengintainye meski pun die udeh menyampaikannye permintaan maafnye kepada publik. Bagi Andi Soraya, hukum adat kagak bisa lepas gitu aje dari Edy Mulyadi. "Bapak seenaknye bilang 'oh saya minta maaf karena saya begini', pak kami memiliki harga diri, apalagi orang-orang bugis, orang-orang dayak itu harga dirinya harga mati. Kalau hukum RI bisa memaafkan bapak, tapi hukum adat masih ada pak," tegasnye.


Jaman sekarang, banyak bocah yang udah dikasih hape. bocah-bpcah itu kagak diawasin ngeliat apaan aja kalo lagi megang hape. Ada bocah yang maen gem, tapi gem itu berubungan ama kekerasan. Jadinya, jia pada niru. Di sekolah masa bujang kayak SMP ama SMA banyak banget anak yang ngumpul, bilangnya mabar aliasan maen bareng. Gerombolan pada ngadu gem yang sama, pada ketawa kenceng. Pas lagi pada mabar pada ngomong yang kagak pantes, kayak nyebut nama-nama binatang sembari ngerokok juga. Abis pada mabar, biasanya pada cerita rame-rame. Dari mabar jadi kelompok maen. Terus, ada orang yang kagak gabung, langsung diledekin. Keliatannya emang kayak sepele, tapi dimulai dari kata-kataan yang sepele itu bisa jadi nantinya jadi bullying.


Kalo kite punya hewan peliaharaan nyang ada kemungkinan buat ngejar orang, mending dicancang, karna kan kalo tuh hewan belom nyang namanye baru masih belom ngarti jadi bisa aje ngejar orang. Soalnye kan namanye hewan liar instingnye masih liar nyang harusnye juga kan masih di utan tingalnye. Mangkanye kalo hewan buas di piara di rumah tuh masih ade pawangnye. Jadi, kudu orang nyang ngarti tuh nanganin hewan buasnye. Karna kalo sembarangan bisa-bisa kite nyang dijadiin santapan kalo kite meleng. Jadi, juga harus dalem penanganan khusus. Jangan samain tuh ama krang nyang ngelepas hewan buas di dalem rumah, karna udeh dididik dari kecil jadi udeh ngarti.


Pas taon 2019, aye kuliah semester 3. Nah pas hari Minggu, aye kayak ngerasa perut aye agak sakit. Tapi pas entu masih bisa aktivitas. Bahkan hari Senin-nye aye masih ke kampus. Tapi akhirnye pas siang aye ngerasa sakit perutnye makin parah. Akhirnye aye pun periksa ke klinik kampus. Katanye sih kemungkinannye usus buntu. Abis entu, aye pulang ke rumah. Tapi beberape hari di rumah masih sakit dan malah makin parah. Akhirnye pas hari Jum'at, aye dibawa ke rumah sakit sama orang tuanye aye buat di-USG. Selesai USG, dokter ngevonis kalo aye sakit kista. Karena entu diagnosis, aye pun kaget dan ketakutan soalnye ukuran kista aye udeh gede sehingga perlu dioperasi.


Bêrikut cara ngatasin rasa panik wayah jalan-jalan ama bêrada di têmpat asing. Pêrtama, kênalin ama tau kê mana tujuan êluh, ontong lupa buat nyari inpo sêbanyak-banyaknyah biar wayah êluh nyasar atau ngalamin panik, êluh tau pêgimana ngatasinnyah. Kêdua, nyari tau pêlayanan darurat di sêkitar lokasi êluh. Gunain sêdikit waktu wayah ngêrêncanain pêrjalanan buat sêkadar nyatêt nomor darurat ama rumah sakit di têmpat tujuan. Kêtiga, wayah sêrangan panik dimulè, sinyal otak bakal ngasilin rèspons biologis nyang nyata di dalêm awak ama ngêrangsang indra êluh pêranti ngêmatiin input kê otak. Dalêm istilah sêdêrhana, ngêgunain indra biar bisa ngontrol pêrasaan nyang ora bisa dikontrol.


Kai entu bocahnye ceria, ambisius, cerdas pade bidangnye, multiatelnta juga, dan bener-bener tipe penyayang, ke temen ataupun ke enyak babehnye, empok-empoknye, dan para keponakannye. Nah, Kai entu deket bener sama babehnye. Babehnye entu yang ngasih keberanian dan bener-bener dukung Kai secara total sampe Kai ade di puncak kesuksesannye saat enih. Ibaratnye tanpa babehnye, bisa aje Kai kagak nemuin dan dapetin kesuksesannye saat enih. Tapi sayangnye, babehnye Kai kagak bisa nemenin Kai lebih lama lagi. Babehnye Kai meninggal. Kai yang deket bener sama keluarganye, terutama babehnye, pas tau hal entu, jelas aje bener-bener sedih. Die sedih bener babehnye udeh kagak bisa nemenin die lagi.


Waktu itu, si wadon kagak yakin bakalan operasi wasir. Ngebayangin sakitnya abis operasi. Berak aja ampe ngeringis nahan nyeri, apalagi operasi. Tapi, akhirnya jia kagak tahan juga tiap kali abis berak jadi kagak bisa ngapa-ngapain. Di pikirannya, kalo operasi sakit bentaran doang, abis itu bisa berak kayak orang normal. Akhirnya, jia beraniin maranin dokter yang bisa operasi itu. Jia seneng banget bisa dioperasi ama dokter ama perawatnya juga yang sama-sama wadon. Pas udah di rumah sakit, dokternya bilang kalo abis operasi nanti bakal susah berak, bakalan sakit banget. Cuman itu kagak lama, palingan cuma seminggu. Jia balik ngeri lagi. Diyakinin ama lakinya, akhirnya jia berani buat dioperasi.


Elu pernah diancem? Siape yang ngancem elu? Kakak kelas? Temen yang berkuasa? Temen yang orang tuanye kaya raya? Atau siape? Terus, gimane perasaan elu pas diancem? Ape elu ngerasa sedih? Atau elu ngerasa kesel dan marah? Atau elu ngerasa takut? Nah waktu entu Jenab diancem sama temen-temen sekelasnye, yang merupakan anak-anak dari orang tua kaya raya serta nguasain sekolah dan mampu bayar pengacara buat muterbalikin keadaan. Pas entu Jenab dipaksa buat kerjain tugas-tugasnye mereka, disiksa, dan laennye. Mereka pun ngancem Jenab kalo berani ngadu, Jenab bakalan masuk penjara. Jenab pun cuma bisa ketakutan karena diancem. Die ngerasa kagak berdaya buat ngelawan.


Sewaktu ntu aye pernah sakit perut yang luar biasa sampe berhari-hari. Akhirnye karena sakitnye kebangetan, dan disertai gejala yang lainnye yang mengkhawatirkan, akhirnye diputusin buat dibawa ke rumah sakit aje buat diperiksa lebih lanjutnye. Akhirnye pas pergi ke rumah sakit yang deket dari rumah, langsung di USG ternyata ada usus buntu yang harus segera dioperasi. Tapi sangat disayangkan sekali, layanan medis di ntu tempat bikin gedek banget. Padahal pasien harus segera ditindak tapi buat dapet masuk kamar aje kaga dilayanin. Akhirnye karena enyak aye udeh panik banget, akhirnye enyak aye mau pindahin aye ke rumah sakit lain. Sambil nangis, dan ngamuk dengan para petugas rumah sakit karena kecewa kaga dilayanin.


Kalo mao masuk rumah aye tuh masih kudu ngelewatin kebon kosong. Mana ngelewatin ganggnye tuh jauh banget lagi, apalagi pas dibelokan tuh, banyak pohon gede trus juga lampu juga kaga terang banget. Jadi tuh di tengah emang udeh sering dikasih lampu terang, tapi selalu aje putus. Mangkanye orang juga males kan gantinye, kalo mao di rusakin orang juga pasti kan ada bekasnye, tapi ini mah kaga ngapa-ngapa. Yaudah dah akhirnye di diemin aja tuh, tapi di tempat itu orang katanye sering liat penampakan setan. Aye juga percaya kaga percaya ya soalnye kan kaga pernah liat, cuma emang pas disitu kaga pernah awet kalo di taroin lampu.


Dalam pernikahan seabrek-abrek macem hal kudu disiapin deh, dan baiknye kite kudu bikin urutan jadwalnye biar terperinci semuanye. Karena kalo kaga dibuat timeline bakalannye bejibun hal akhirnye jadinye kelupaan, jadinye kaga berjalan sesuai rencananye khawatirnye yekan. Jadi makanye berguna bener dah tuh kite bikin timeline biar semuanye terperinci ape aje yang kudu disiapin, mikirin konsep acaranye mau kaya gimane. Siape aje yang mau diundang, kalo kaga dicatet biasanye bejibun orang yang padahal harusnye diundang nantinye suka ade aje tuh yang kelupaan diundang. Kan nantinye jadi kaga enak kalo ada yang kelupaan diundang. Makanye kudu pelan-pelan, disiplin, dan terperinci biar semuanye jadi enak dilakuinnye. Kalo kita udeh bikin rincian acaranye, kite tinggal coret aje mane yang udeh dilakuin, jadi kite bisa lakuin kegiatan yang belom kite kerjain.


Têngari bolong pada ari Jumat, Agus ama Rian mutusin buat gêgarês di rumah madang padang nyang namanyah Sêdêrhana, mêski harganyah ora sêdêrhana acan. Pêlayan mulè ngidangin lauk di mèja atu pêr atu. Agus nyomot ayam pop, paru gorèng, ama sambêl ijo, sêdêngkan Rian nyomot gulè otak ama têlor dadar. Wayah Agus sêlêsè ngambil nasi, diah kêntut nyaring pisan. Kocaknyah, Agus rèplèks bilang, "Bukan guah!" Dêngan Agus bilang bêgonoh, malah kêtauan diah nyang kêntut, pan. Orang-orang langsung ngêliat kê arah mèja mêrèka. Rian nyang ora kêntut jadi milu jêngah. Bêruntungnyah, kêntut Agus nyang bunyinyah nyaring têrnyata ora bêbau. Kalu bêbau mah bakalan jêngah pisan!


Pêrburuan harta karun di laut bukan hal baru. Aktipitas onoh udah bêlangsung sêjak puluan ampè ratusan taun lalu. Sêiring ama pêrkêmbangan, tèknologi nyang digunain pêranti bêburu harta karun di laut go bêragêm, salah atunyah sonar. Sonar (sound navigation ranging) adalah tèknologi nyang diandêlin pêranti nyari harta karun di lautan. Sonar sêring dikaitin ama sistim napigasi kapal sêlêm nyang ngêbantu komunikasi ama dètèksi objèk. Dêngan transmisi ama pênêrimaan sinyal akustik, sonar bisa ngungkap apah nyang ada di bawah pêrmukaan ama apahkah pêrlu ditêlusurin lêbih jauh atau ora. Sonar tumannyah digunain pêranti ngêdètèksi cadangan minyak di bawah laut. Tapi, tèknologi ênih bisa bêguna juga wayah bêburu harta karun.


Nyang paling awal , kali eni aye mijetin tangan enya aye nyang waktu ntu dibuat sakit nyang disebabin santet. Bentuknya hitam ame gede. Die nampakin dirinye soalnye bakal kesakitan waktu aye pijet (aye pijetnye sambil baca surah-surah nyang ade di Al-Qur'an). Die nampakin dedegannye bukan di deket enya aye. Tapinye, di dapur. Dapur di rumah sewaan kite eni punya jendela nako nyang bise ngeliat ke ruangan utama. Nah, ntu jin nampakin dirinye di jendela dapur. Kedua kalinye, posisi aye lagi ngejogrog di kamar. Aye kagak tau ape ntu cuman mimpi atawa beneran soalnye posisinye aye emang lagi molor tapinye mata aye kaya setengah kebuka pas-pasan ntu barengin aye ngeliat pocong lagi jogrog deket dipan aye (dipan aye kasur lesehan alias kagak pake kerangka). Die lagi diri dang tapi pas pasan ntu aye ngerasa aye kagak bisa bangun. Cuman posisi badannye makinan naek ke atas ame sambil ngedoa. Mata aye beberape kali merem sampe akhirnye die nghilang, terus pasan ame aye bise bangun dari dipan.


Taman hiburan di Bandung, Rabbit Town, dinyatain ngêlanggar hak cipta ama kalah dari Chris Burden Estate dalêm gugatan di Pêngadilan Niaga Jakarta Pusat. Salah atu instalasi di Rabbit Town nyang bêrnama Love Light disêbut ngêlanggar hak cipta ama niru instalasi sêni Urban Light ciptaan sêniman Chris Burden nyang kêpajang di Los Angeles County Museum of Art, Amèrika Sêrikat. Karna kalah dalêm pêrkara onoh, instalasi Love Light nyang ada di Rabbit Town kudu dimusnahin dalêm jangka waktu sêlambat-lambatnyah 30 ari gawè sêjak putusan. Ora tibang onoh, Rabbit Town go kudu ngêbayar ganti rugi  Rp1 miliar pada pihak pênggugat ama ngumumin pêrmintaan maap pada pênggugat sêcara kêbuka dalêm paling sêdikit dua surat kabar nasional bêrbahasa Indonèsia, atu surat kabar bêrbahasa Inggris, ama akun mèdia sosial Rabbit Town.


Jun entu orang yang jenius. Tapi walaupun jenius, die tetep kerja keras. Cuma Jun kagak asal kerja keras aje. Die kerjain segala sesuatunye secara efisien, tapi efektif pula. Die entu mahasiswa Psikologi S2. Nah walaupun begono, die tetep jalanin usaha bisnis yang die rintis pake duitnye sendiri dari hasil nabung kerja sebelomnye. Padahal die dari keluarga yang kaya raya, keluarganye punya rumah sakit dan sekarang babehnye jadi direktur utama, tapi die milih lakuin segala sesuatunye pake usahanye die. Kuliahnye pun pake beasiswa jalur prestasi. Nah berkat segala kekerenan yang die punya, pihak kampusnye ngasih die penghargaan pas die lulus sebagai mahasiswa terbaik karena selaen berprestasi, selalu punya IP yang gede, bantuin para dosen, bantuin mahasiswa laennye, banyak kontribusi ke kampusnye, die juga buka lapangan kerja buat temennye. Jun pun seneng karena dapet penghargaan dari lakuin segala hal yang die suka.


Suatu hari Cika lagi jalan-jalan di pantai. Nah die entu lagi refereshing gitu deh. Nikmatin udara dan pemandangan di pantai. Eh pas lagi asik-asiknye nyantai, tiba-tiba aje ade anjing gede yang lari kenceng ke arahnye Cika. Cika pun kaget dan takut karena kayaknye entu anjing mau nerkam die. Akhirnye die pun lari ketakutan karena dikejer entu anjing. Die lari sampe ke arah beragam toko, mulai dari toko badogan, toko minuman, toko pakean, toko perlengkapan diving, toko perlengkapan renang, toko souvenir, dan toko laennye. Cika bener-bener takut dikejer hewan pas entu. Bahkan Cika kagak tau, ape yang bikin die dikejer hewan.


Bêrawal dari miluin aturan bagi para sopir ojèk buat paksin covid-19, sêorang ojèk ênih malah dapêt hadiah. Abis paksin di têmpat pihak mitranyah, diah kagak nyangka kalo udah disiapin undian. Kêmujuran romannyah bêrpihak ama ojèk nyang atu ênih. Diah miluin undian dan bêrhasil mênangin hadiah atu unit Mitsubishi Xpandêr dari mitra têmpatnyah bêgawè sêbagè sopir ojèk. Diah diundang kê kantor buat ngurus hadiah nyang udah dimênangin barêng para pêmênang laènnyah. Diah ngajak kêluarganyah buat nêrima hadiah mobil onoh. Diungkapin bahwa kêluarganyah bêgonoh girang wayah ngêliat kêsuksèsan diah. Diah bêgonoh girang atas sêgala kêajaiban ama rêjêki nyang udah dilimpahin ama sang Pêncipta. Sopir ojèk ênih sujud sukur di dêpan mobil. Diah bêsujud sukur barêng kêluarga sêudah hadiah mobil onoh disêrahin.


Suasana rèpot, panik, ama têgêsa-gêsa puguh ngêlanda wayah ngêjêlang pêrsalinan atau wayah udah ada tanda ngêbrojolin. Karna onoh, sêbaèknyah udah nyiapin tas kumplit bêsêrta isinyah nyang dibutuhin buat dibawa kê rumah sakit. Siapin tas ênih sêoranyah sêbulan sêbêlon ari pêrkiraan brojol. Isinyah antara laèn sêjumlah dokumèn pênting, pêmbalut buat nipas ama cêlana dalêm, pêrlêngkêpan mandi, bèha khusus nètèin, jakèt ama kaos kaki, sêrta pakèan buat ênyak ama bocah. Laki sêbagè pêndamping mungkin juga kudu nyiapin tas bêsêrta isinyah nyang bakal dibutuhin wayah nginêp di rumah sakit. Isinyah antara laèn sêlimut, bantal kêcit, minuman ama gayêman, sêrta sarana hiburan, misalnyah buku. Ontong lupa juga bawa pêngisi daya buat hapè nyang pênting sêbagè sarana komunikasi.


Gara-gara kaga pernah mandiri, aye tuh kaga pernah tau jalanan. Kalo pum ngelewatin jalan baru bener-bener diliatun tuh rutenya kira-kira aman apa kagak. Kalo sekiranye kaga aman aye bakal naek ojek biar aman trus kaga nyasar. Soalnye aye takut banget tuh kesasar, soalnye kan kaga tau daerah juga, kalo ditanya patokan jalan juga belom tentu aye tau. Nanti kalo keliatan plaga plogo malah jadi sasaran kejahatan. Pokoknye gara-gara kaga pernah tau jalan aye ampe mikir sedetail itu ama tpat baru. Jadi kalo kagak diajak temen ya aye kaga bakalan tuh pergi sendiri, jadi penakut dah anaknye malah kadi kaga mandiri.


Penyakit usus buntu atau apendisitis, merupakan kondisi peradangan pada usus buntu (apendiks). Perlu diketahui bahwa usus buntu merupakan organ berbentuk kantong yang tersambung ke usus besar dari sisi kanan bawah perut. Meski siapa pun dapat terkena radang usus buntu, tapi penyakit ini paling sering terjadi pada orang berusia antara 10 dan 30 tahun. Tanpa penanganan yang tepat, penyakit usus buntu dapat menjadi serius dan menyebabkan usus buntu pecah. Kondisi tersebut dapat menimbulkan nyeri hebat yang dapat berdampak fatal. Apendisitis dapat terjadi ketika usus buntu tersumbat oleh hal tertentu. Misalnya seperti kotoran, benda asing (sesuatu di dalam tubuh yang tidak seharusnya ada), hingga kanker. Penyumbatan juga dapat terjadi akibat infeksi, karena usus buntu dapat membengkak sebagai respons terhadap infeksi apa pun di dalam tubuh.


Sêbuah pidio nyang ngêrêkam momèn wayah sêorang wadon kêjêbak di jamban pênuh kêrumunan lanang piral di TikTok abis dibagiin olèh pêmilik akun @offcc12. Dalêm pidio bêdurasi singkat onoh, kêrêkam suasana jamban lanang nyang dipênuhin cukup banyak orang. Nyang ngêrêkam gambar ngêliatin adanyah kêanèhan nyang diah têmuin dalêm salah atu bilik WC di sonoh. Têrnyata ada salah sêorang rêkan gawè wadonnyah nyang disêbut-sêbut udah nyasar karna jamban onoh sêjatinyah khusus buat lanang. Adanyah wadon nyang nyasar kê jamban lanang onoh ngundang tawa sêjumlah lanang di sonoh. Sêmêntara wadon onoh dêngan jêngah bêjalan kêluar jamban. Bahkan diah sempat bertingkah mematikan lampu, diduga karna salah tingkah.


Pas Wina SMA, di sekolahannye ade segerombol tukang bully. Nah entu gerombolan hobi nge-bully salah satu temennye Wina, bahkan sampe akhirnye entu anak bunuh diri. Udeh beberape hari sejak kematiannye korban bully satu entu, akhirnye Wina pun jadi target selanjutnye. Pas jam istirahat, Wina dipanggil mereka ke gedung olahraga. Abis entu ketua gengnye mereka ngasitau ke Wina kalo die kagak bisa ngerjain piket bagiannye. Wina nanya, kenape die ngomong itu ke Wina. Terus entu orang dan keroco-keroconye mulai sinis ke Wina. Si Ketua Geng nanya, ape Wina bener-bener kagak paham atau ape? Wina masih berusaha tetep berani dan kagak mau diperbudak mereka. Tapi malang nasibnye, Wina langsung di-bully sama mereka sejak saat entu. Mereka nge-bully Wina dengan berbagai macem cara, salah satunye kudu ngerjain tugas, ngerjain piketannye mereka, dan bahkan kadang ada siksaan fisik, kayak dijambak, dan laennye. Entu semua bener-bener bikin Wina ketakutan tiap harinye karena di-bully sesadis entu. Akhirnye Wina pun kagak kuat lagi dan keluar dari entu sekolahan.


Saban orang puguh amat pèngèn bisa bêrkomunikasi ama idolanyah. Bêrikut ênih cara nyang bisa êlu coba. Pêrtama adalah puguh dêngan ngêtauin hal-hal nyang diah dêmên. Jadi, kalu suatu ari êluh punya kêsêmpêtan bêrkomunikasi sêcara langsung, êluh ora bakal kaku. Bêrikutnyah adalah dêngan ngunjukin diri êluh lêbih sêring. Êluh bisa manpaatin mèdia sosial kayak blog buat nulisin hal-hal nyang êluh tau têntang diah nyang êluh idolain. Abis onoh, miluin saban acara nyang diah kêja. Sêbagè pênggêmar puguh êluh pèngèn sêlalu hadir dalêm saban acara nyang idola êluh kêja. Sêlanjutnyah adalah dêngan manpaatin mèdia sosial Instagram. Êluh bisa bêkirim pêsên langsung pada akun Instagram idola êluh masing-masing atau komèntar pada unggahan Instagram idola êluh.


Tanda kêhamilan pada minggu pêrtama sêring kali ora têrasa signipikan sêhingga banyak calon ênyak nyang ora sadar ama kêhamilannyah, padahal momèn kêhadiran ama pêrtumbuhan orok di dalêm rahim bisa ajah ngêjadi hal nyang paling ditunggu-tunggu. Nah, supaya ênyak ora ngêliwatin momèn kêhadiran ama pêrtumbuhan orok di dalêm pêrut, nyok, kêtauin tanda-tanda kêhamilan pada minggu pertama. Pênting buat ngênalin tanda kêhamilan pada minggu pêrtama supaya ngêdapêtin pêrawatan têrbaèk. Dêngan bêgonoh, kêhamilan bisa bêrjalan sèhat ama kêpantau sêcara maksimal. Tanda kêhamilan di minggu pêrtama nyang kudu dipêratiin adalah nongolnyah rasa kêmbung, kêram pêrut nyang dimiluin bêrcak darah, ênêk ama muntah, kêcapèkan, ampè pêrobahan pada payudara.


Bêgabung dalêm grup pênggêmar bisa ngêja rêmaja kêhubung ama rêmaja laènnyah. Punya pêrasaan ngêmilikin ngêjadi bagian dari suatu kêlompok bisa ngêbantu sêsêorang nêmuin idèntitas ama ngasih tujuan idup nyang bisa ngêjadi dasar gaya idup. Kalu di kota têmpat tinggal êluh ada grup pênggêmar sêorang nyang êluh dêmênin, alangkah baèknyah êluh bêgabung sêbagè anggota di komunitas onoh. Kalu bêlon ada, alangkah baèknyah êluh nyang ngêmulè buat ngêbangun komunitas grup pênggêmar di kota êluh. Dêngan bêgabung sêbagè grup pênggêmar rêsmi, kêsêmpêtan buat kêtêmu ama kênalan ama artis idolaluh bakal mangkin gêdé, bahkan pêrnah ada bêbêrapah pêrwakilan grup pênggêmar nyang ngêdapêtin ijin buat masup kê bêlakang panggung buat kêtêmu idolanyah. Ênih adalah kêsêmpêtan gêdé nyang ora bolèh êluh sia-siain.


Aye kagak memiliki riwayat kecelakaan parah ketika aye masih kecil maupun saat dewasa. Namun sejak aye kecil, aye selalu merasa gelisah, dan ketakutan berlebih apabila sedang berada dimotor, atau mobil dengan kecepatan tinggi sampai nafas aye seringkali tersengal, dan harus menutup mata agar bisa bernafas. Hal tersebut masih sering terjadi sampai sekarang, namun kagak berlaku apabila aye yang mengendarai. Seiring berjalannye waktu, aye beranjak dewasa, sejak 2 tahun lalu aye juga menyadari 'berita' terkait kecelakaan besar terutama pesawat juga menimbulkan kegelisahan yang sangat berlebih pada diri aye, padahal aye jarang naik pesawat, dan kagak pernah mengalami gangguan pada saat penerbangan. Adapula kegelisahan tersebut diiringi dengan nafas berat, hilangnye nafsu buat ngeganyem, mental drop, dan tangisan tanpa sebab yang jelas.


Kalo ade nyang bingung ame istilah demam panggung, jelasin bae kalo demam panggung enih bukan meriang di atas panggung ato meriang gegara liat panggung. Demam panggung enih rase khawatir, takut, ato pobia nyang biasanye kejadian kalo tampil di depan umum nyang ade penongtonnye ato kameranye. Biasanye dirasain sebelon tampil ato pas lagi tampil. Kagak cuman artis nyang berhubungan ame panggung, orang-orang terkenal kek olahragawan juge bise kena enih demam di arena olahrage mereka. Mereka bakalan ngerasa kalo prestasi ato keahlian mereka kagak ade ape-apenye dibanding arepan dari penongton ato pendukung ke mereka. Gegara enoh, orang nyang ngalamin demam panggung biasanye tangan-kakinye bakal tremor, diare, ame mulutnye ampe kering.


Sêiring ama bêtambahnyah usia bocah, mangka bakal mangkin banyak tingkah laku nyang bêmacêm-macêm ama ngêja orang tua mangkin diuji kêsabarannyah. Wajar kalu orang tua sêring kêpancing ama tingkah laku nyang ngêja èmosi bêkobar. Tapi, pêrlu dikêtauin bahwa ngomèlin atau nêrèakin bocah bukanlah solusi nyang têpat, bahkan kalimat-kalimat nyang kêluar dari mulut orang tua juga tanpa disadarin bisa nyêriin ati bocah. Kêcit kêmungkinan bocah bisa mahamin maksud nasèhat orang tua, bisa juga bocah malah ngalamin troma psikis nyang bisa ngêganggu pêrkêmbangan mèntal ama sosial èmosionalnyah. Mênurut Carver ama Harrmon Jones, pêrasaan sèwot bakal nongol wayah sêorang indipidu ngêrasa sêolah-olah hal nyang sêkudunyah têrjadi, tapi malah ora têrjadi. Nah, di sonolah nongolnyah amarah.


Kadang orang suksès ngalamin kêgagalan têrlêbih dulu sêbêlon ngêrasain kêbêrhasilan, sama halnyah ama ditolak masup unipêrsitas idaman. Saban orang ora tibang punya atu kêsêmpatan di kêidupannyah. Orang-orang bêrpikir bahwa kampus têrbaèk bakal ngêbawa êluh mênuju kêsuksèsan, padahal kênyataannyah ora. Jeff Brenzel, sêorang Dèkan Pênêrimaan Sarjana di Unipêrsitas Yalè, bilang kalu kampus têrbaèk ora bakal ngêjadiin êluh lulusan têrbaèk, tapi êluh padalah nyang bakal ngêja kampus ngêjadi nyang têrbaèk dêngan pêncapèian êluh pada. Têmuin potènsi dalêm diri êluh nyang bisa ngêbawa kêbaèkan di kampus mana go nanti êluh pada bêrada. Karang wayahnyah buat pokus ama unipêrsitas laèn dêngan tujuan mêrolèh pênêrimaan dari pilihan kêdua, kêtiga, ama sêtêrusnyah.


Pas lagi di rumah sakit, banyak banget orang yang lagi nungguin obat. Pas itu ada orang yang namanya percis. Petugasnya manggilin atu-atu orang yang mau nebus obat. Pas lagi dipanggil. Ada orang yang maranin obatnya. Pas diliat lagi, obatnya itu laen banget. Si orang itu protes obatnya laen. Petugasnya ngotot kalo emang itu udah pas ama namanya. Jia ngasih unjuk salinan dari dokter. Eh, orang ini langsung bilang itu nama belakangnya laen. Pas dilongok lagi ternyata emang laen orang. Jia malu banget. Kudunya dilongok dulu yang bener nama orang yang manggil. Selaen itu, petugas kudu nyebut nama yang lengkap ama nama dokter atawa dari poli mana orang itu dipereksa.


Selingkuh tuh sebenernye kaga harus die berhubungan di belakang pasanganye. Kalo kite ngerasa nyaman trus selalu cerita satu sama laen aja udeh selingkuh jatohnye. Apalagi bisa ampe chat intens ama orang itu tuh trus abis kelar chat diapus. Pernah tuh aye kaya gitu, aye pan kaga pernah ye nyang namanye tuh ngecek-ngecek hp walaupun udeh jadi pacar. Karena menurut aye tuh udeh jadi privasi orang laen. Aye juga kaga mao tuh diposesipin kaya gitu. Nah, sewaktu-waktu tuh aye lagi pegang hp die karna disuruh buat nelfon temennye trus ada chat dari cewe nyang kaga sengaja aye buka. Eh pas aye buka, tuh si pacar langsung panik trus chatnye di apus.


Kalo kate gue, mending elu jangan coba-coba beli badogan ataupun minuman di tenda kaki lima pinggir jalan yang dari tempatnye aje udeh kotor. Tempatnye aje udeh kotor, gimane badogan yang disajiin? Badogan yang elu beli kan diolahnye di entu tempat, kalo tempatnye kotor, kagak nutup kemungkinan entu badogannye juga kotor walaupun kagak keliatan. Bisa aje bahan-bahannye sempet dihinggapin kecoak, lalet, tikus, dan laennye. Kalo beli badogan di tenda kaki lima, sebaeknye elu teliti bener sama tempatnye dan pas udeh nerima badogannye pun elu bener-bener perhatiin. Aye pernah udeh telanjur ngebadog sushi yang kagak taunye ade bulu-bulunye. Jelas aje aye jijik karena entu badogan kotor. Nyok mulai lebih ati-ati!